Na osnovu člana 1. Zakona o prenošenju nadležnosti Zeničko-dobojskog kantona za djelatnost osnovnog i srednjeg obrazovanja na općinu Žepče (''Službene novine Zeničko-dobojskog kantona'', broj:12/09), i člana 23. Statuta općine Žepče (''Službeni glasnik općine Žepče'',broj:4/09) Općinsko vijeće na svojoj ­­­\_\_\_. sjednici održanoj \_\_\_\_\_\_2021.godine ,

d o n o s i

**ODLUKA**

**O SREDNJOJ ŠKOLI**

**OSNOVNE ODREDBE**

**Član 1.**

**Predmet Odluke**

Ovom Odlukom uređuje se obavljanje djelatnosti srednjeg obrazovanja i odgoja, osnivanje, organizacija i finansiranje srednje škole, prava i obveze učenika, roditelja/ staratelja, upravljanje i rukovođenje u srednjoj školi, rad stručnih organa u srednjoj školi, status nastavnika, stručnih saradnika, saradnika i ostalih radnika u srednjoj školi, pedagoško-stručni nadzor i druga pitanja od značaja za obavljanje djelatnosti srednjeg obrazovanja i odgoja i djelatnost domova učenika na području općine Žepče.

**Član 2.**

**Upotreba rodnoosjetljivog jezika**

Gramatički izrazi upotrijebljeni u ovoj odluci za označavanje muškog ili ženskog roda podrazumijevaju oba roda.

**Član 3.**

**Značenje pojedinih izraza**

1. Definicije koje se koriste u ovoj Odluci imaju sljedeće značenje:
2. Srednja škola je ustanova u kojoj se vrši

srednje obrazovanje i odgoj učenika/polaznika koji su završili osnovnu školu.

b) Dom učenika je ustanova koja obezbjeđuje učenicima smještaj, ishranu, odgojno-obrazovni rad, staranje o zdravlju, kulturno-zabavne i sportsko-rekreativne aktivnosti.

c) Registar srednjih škola i domova učenika je dokument u koji se upisuju podaci o srednjim školama i domovima učenika koje ispunjavanju uslove za obavljanje djelatnosti srednjeg obrazovanja i odgoja, koji vodi nadležna općinska Služba za obrazovanje (u daljnjem tekstu: Služba)

d) Učenik srednje škole je subjekt u obrazovno-odgojnom procesu u svim njegovim etapama od planiranja, preko realizacije do vrednovanja koji na dan upisa nije stariji od 18 godina.

e) Učenici sa posebnim obrazovnim potrebama su učenici koji otežano prate nastavni proces usljed prisutnog invaliditeta ili poteškoće, kao i nadareni učenici, (uzroci su tjelesna, senzorna ili intelektualna ometanost, poremećaji u ponašanju, teška hronična oboljenja emocionalni poremećaji, poremećaji govorno-jezičke komunikacije, kombinovane smetnje, dugotrajne bolesti i mogu biti stalni i prolazni).

f) Vijeće učenika sačinjavaju demokratski odabrani predstavnici odjeljenskih zajednica (odjeljenja) koji udruženo djeluju u srednjoj školi na polju ostvarivanja neposredne saradnje sa organima škole, lokalnom i širom društvenom zajednicom , domaćim i stranim vladinim i ne vladinim organizacijama, a sve u cilju unapređenja djelotvornosti rada škole.

g) Roditelji – staratelji – usvojitelji ( u daljnjem tekstu: roditelji) su osnovni odgajatelji svoje djece i obavezni su svojoj djeci osigurati redovno pohađanje odabrane srednje škole.

h) Vijeće roditelja sačinjavaju demokratski odabrani predstavnici roditelja ispred svakog odjeljenja koji udruženo djeluju u srednjoj školi na polju ostvarivanja neposredne saradnje sa organima škole, lokalnom i širom društvenom zajednicom, domaćim i stranim vladinim i nevladinim organizacijama, a sve u cilju unapređivanja djelotvornosti rada škole.

i) Nastavnik je lice kvalifikovano za izvođenje nastave, odnosno za obrazovno-odgojni rad sa djecom, mladima i odraslima koji treba imati široko opće obrazovanje, poznavati psihološko-pedagoške i didaktičko-metodičke osnove nastave i odgoja, te imati ljudske kvalitete za nastavničku profesiju.

j) Stručni saradnik je lice kvalifikovano za obavljanje pedagoških, psiholoških, pedagoško-psiholoških i drugih poslova u srednjoj školi.

k) Saradnik je kvalifikovano lice angažovano u obrazovno – odgojnom radu pod stručnim nadzorom nastavnika.

l) Pripravnik je lice koje prvi put zasniva radni odnos u srednjoj školi na poslovima i radnim zadacima nastavnika ili stručnog saradnika radi stručnog osposobljavanja za samostalan rad.

m) Volonter je lice sa poslovnom sposobnošću ili umanjenom poslovnom sposobnošću koje volontira i koje se kao takvo može angažovati u srednjoj školi (volonterski rad) u skladu sa zakonom.

n) Nastavničko vijeće je stručni organ u srednjoj školi, a sačinjavaju ga svi nastavnici i stručni saradnici kojim rukovodi direktor škole.

o) Razredno vijeće je stručni organ u srednjoj školi i sačinjavaju ga nastavnici koji realizuju nastavu u istom razredu, a u srednjoj školi formira se onoliko razrednih vijeća koliko je razreda, kojim rukovode razrednici.

p) Stručni aktiv je stručni organ u srednjoj školi, a sačinjavaju ga nastavnici određenje oblasti ili srodni nastavanih oblasti, kojim rukovodi predsjednik stručnog aktiva.

q) Razrednik je stručni voditelj odjeljenja.

r) Direktor je organ rukovođenja u srednjoj školi i domu učenika.

s) Školski odbor je organ upravljanja u srednjoj školi.

t) Školska godina traje od 1.septembra tekuće do 31.augusta naredne godine.

s) Nastavna godina traje 35.nastavnih sedmica odnosno 30 nastavnih sedmica za učenike završnih razreda i u pravilu počinje prvog radnog dana u mjesecu septembru.

t) Pedagoški standardi i Normativi školskog prostora su podzakonski akti kojim se utvrđuju zajednički kriteriji za: veličinu škole i školski prostor; broj učenika u odjeljenu i odgojnoj grupi; broj i strukturu nastavnog kadra, normu časova i obim rada u okviru 40-časovne radne sedmice, broj i strukturu stručni saradnika i saradnika; broj rukovodnog osoblja; broj administrativno-finansijskog osoblja; broj pomoćnog i tehničkog osoblja; vannastavne aktivnosti; društvenu i kulturnu djelatnost škole, učenički standard, te normativi školskog prostora, opreme, nastavnih sredstava i pomagala za srednju školu.

u) Godišnji program rada škole je dokument koji sadrži cjelokupni plan i program rada srednje škole za jednu školsku godinu.

aa) Nastavni plan i program je dokument na osnovu kojeg se ostvaruje obrazovno-odgojni rad u srednjoj školi, kojim se utvrđuju ciljevi, zadatci, sadržaji, oblici i postupci obrazovno -odgojnog rada, izvođenje općeobrazovne, stručne-teoretske i praktične nastave u pojedinim razredima, ili drugim oblicima nastave a koji donosi Općinski načelnik na prijedlog nadležne općinske službe, sukladno sa zajedničkom jezgrom nastavnih planova i programa koju izgrađuje Agencija za predškolsko, osnovno i srednjoškolsko obrazovanje BiH (u daljnjem tekstu Agencija). Pri izradi nastavnog plana i programa nadležna Općinska služba će usko surađivati sa Agencijom.

ab) Modularni nastavni planovi i programi su nastavni planovi i programi razvijeni na osnovu reformski programa srednjeg stručnog obrazovanja primjenom modularne metodologije.

ac) Modul je zaokružena cjelina, nezavisni, ali koherentni i samostojeći skup ishoda učenja, u sklopu šireg predmeta ili sam, sa jasno definisanim sadržajem i unaprijed određenom metodologijom i standardima ocjenjivanja.

ad) Nastava je institucionalno organizovani i vaninstitucionalni stvaralački napor u savladavanju propisanih nastavnih sadržaja i sticanja znanja, sposobnosti, navika, vještina i osposobljavanje za dalji permanentni rad s ciljem da se razvije kritička, slobodna, autonomna, stvaralačka, humana obrazovna, multikulturna, multietnička i multikonfesionalna ličnost učenika, otvorena za sve sadašnje i buduće progresivne promjene u sebi i društvu (sredini) u kojem se nalazi.

ae) Vannastavne aktivnosti su jedan od ostalih oblika neposrednog obrazovno-odgojnog rada, a odnose se na aktivnosti učenika koje se organizuju radi produbljivanja i razvijanja njihovih stvaralačkih sposobnosti, sticanja pozitivnih navika i vještina u slobodnom vremenu.

af) Ocjenjivanje je postupak vrednovanja svih relevantnih činjenica o postignućima učenika tokom praćenja, provjeravanja i ispitivanja, a izražava se brojčanom ocjenom.

ag) Odgojno-disciplinske mjere u srednjoj školi su mjere koje se izriču učeniku s koji se neprimjereno odnosi prema učenju, nastavnicima, drugim učenicima, vannastavnim aktivnostima, te školskoj imovini.

ah) Pedagoško-stručni nadzor je postupak nadzora nad organizacijom, izvođenjem nastave i drugim oblicima obrazovno-odgojnog rada, radom nastavnika, stručnih saradnika i saradnika u svim srednjim školama radi kontinuiranog unapređenja obrazovno-odgojnog rada.

ai) Inkluzivno obrazovanje se odnosi na praksu uključivanja svih učenika bez obzira na njihove razlike u odgovarajuće srednje škole, u skladu sa njihovim individualnim potrebama i mogućnostima.

aj) Mentor je iskusan nastavnik/stručni saradnik koji interaktivnim radom, praćenjem i pružanjem podrške nastavniku početniku/stručnom saradniku početniku, pomaže prilikom sticanja iskustva u realizaciji obrazovno-odgojnog procesa.

**Član 4.**

**Tip srednje škole**

1. Srednja škola je ustanova u kojoj se vrši srednje obrazovanje i odgoj učenika koji su završili osnovnu školu.
2. Srednje škole su:
3. gimnazija, u kojoj se, pored

općeobrazovnih programa, ostvaruju i posebni programi iz odgovarajućih oblasti;

1. srednja muzička škola, u kojoj se

pored odgovarajućeg općeobrazovnog programa, ostvaruje i program iz oblasti muzike.

1. srednja tehnička i srodna škola, u

kojoj se pored odgovarajućeg općeobrazovnog programa, ostvaruje stručni program za IV stepen stručnog zvanja odgovarajuće struke (u daljnjem tekstu: tehnička i srodna škola);

1. srednja stručna škola, u kojoj se

ostvaruju, pored općeobrazovnog i stručni programi za III stepen stručne spreme , te stiču zanimanja odgovarajuće struke (u daljnjem tekstu: stručna škola);

e) mješovita srednja škola, u kojoj se

mogu ostvariti programi gimnazije, tehničke i srodni škola i stručnih škola;

1. Srednja škola ima svojstvo pravnog lica.

**Član 5.**

**Pojam srednjeg stručnog obrazovanja i obuke**

1. Srednje stručno obrazovanje i obuka predstavljaju integralni dio obrazovnog sistema u Bosni i Hercegovini koje osiguravaju stjecanje vještina i znanja iz određenih zanimanja i osnovu kontinuirane obuke s ciljem aktivnog uključivanja u proces rada ili nastavka daljnjeg obrazovanja, a podrazumijeva različite vrste i oblike odgoja i obrazovanja, osposobljavanja i usavršavanja kroz početno kontinuirano, redovno ili obrazovanje odraslih i obavljanje prakse, a obuhvata i stručnu obuku učenika i odraslih lica.
2. Škole srednjeg stručnog obrazovanja i obuke se organiziraju kao: srednja tehnička i stručna škola, muzička škola, škola posebne namjene i druge vrste škola koje ispunjavaju uslove za obavljanje djelatnosti obrazovanja propisane ovim odlukom (u daljnjem tekstu: srednja stručna škola).

**Član 6.**

**Klasifikacija zanimanja srednjeg stručnog obrazovanja i obuke**

1. Klasifikacija zanimanja za srednje stručno obrazovanje i obuke je akt kojim se utvrđuje porodica zanimanja, dužina školovanja, nivo i oblik obrazovanja i tip škole.
2. Klasifikacija se, prema potrebi, struktuira i revidira u skladu s kretanjem na tržištu rada i usuglašava s evropskom praksom i evropskim kvalifikacijskim okvirom za cjeloživotno učenje.
3. Agencija za predškolsko, osnovno i srednje obrazovanje, (u daljnjem tekstu: Agencija za obrazovanje), inicira i predlaže struktuiranje i revidiranje klasifikacije zanimanja.

**Član 7.**

**Jezici i pisma na kojima se organizuje nastava i poštivanje ljudskih prava i osnovnih sloboda**

1. Škola ima odgovornost da, u vlastitoj i u sredini u kojoj djeluje, doprinese stvaranju takve kulture koja poštuje ljudska prava i osnove slobode svih građana, kako je to utemeljeno Ustavom i ostalim međunarodnim dokumentima iz oblasti ljudskih prava koje je potpisala Bosna i Hercegovina.
2. U školi ne smije postojati bilo kakav oblik zastrašivanja, zlostavljanja, fizičkog kažnjavanja, vrijeđanja, ponižavanja ili degradiranja i drugih negativnih pojava štetnih po zdravlje, uključujući i štetu izazvanu pušenjem ili upotrebom drugih opojnih i zakonom zabranjenih sredstava u školskim prostorima.
3. Prava učenika koja se odnose na obrazovanje, ispravna briga za dobrobit njegovog fizičkog i mentalnog zdravlja i sigurnosti, u školama i na svim mjestima gdje se obrazuje, imaju prvenstvo nad svim drugim pravima, a u slučaju sukoba prava , predanost se daje onom pravu, tumačenju ili djelovanju koje će najviše koristiti interesu učenika.
4. Prava učenika sa posebnim obrazovnim potrebama, koja mogu imati invaliditet, poteškoću ili biti u nepovoljnom položaju, poštivat će se u najvećoj mogućoj mjeri prije svega ispravnim izborom zanimanja/zvanja.
5. Nastava u srednjoj školi se izvodi na jezicima konstitutivni naroda Bosne i Hercegovine u skladu sa Ustavom Bosne i Hercegovine, koji se imenuju jednim od tri naziva: bosanski jezik, hrvatski jezik i srpski jezik.
6. Jezik i kultura nacionalnih manjina koji žive u Bosni i Hercegovini poštivat će se u najvećoj mjeri u kojoj je to izvodljivo, u skladu s Okvirnom konvencijom za zaštitu nacionalnih manjina.
7. U zavisnosti od potreba učenika u upotrebi je znakovni jezik.
8. Škola će unapređivati i štititi vjerske slobode, toleranciju i kulturu dijaloga.
9. Učenik će pohađati nastavu vjeronauke/a samo ako je skladu s njegovim ubjeđenjem i ubjeđenjem njegovih roditelja.
10. Škola ne može preduzimati bilo kakve mjere i aktivnosti kojima bi se ograničavala sloboda izražavanja sopstvenih i upoznavanja drugih i drugačijih vjerskih uvjerenja.
11. Za učenike koji ne žele pohađati vjeronauk/u organizuje se nastava iz alternativnog predmeta.
12. Ne može se vršiti diskriminacija nastavnika ili drugog uposlenika pri izboru, uslovima zapošljavanja, napredovanju ili bilo kojoj drugoj odluci vezanoj za tu osobu, niti diskriminacija učenika škole, na temelju toga što u školi, u usmenom ili pismenom izražavanju, koristi bilo koji od zvaničnih jezika iz prethodnog stava.

**Član 8.**

**Zabrana djelovanja politički stranaka i njihovih podmladaka**

U školi je zabranjeno djelovanje političkih stranaka i njihovih podmladaka, (kao što su: održavanje različitih političkih skupova, tribina i/ili bilo kakvih promocija političkih stranaka odnosno njihovih programa i kandidata).

**Član 9.**

**Programi stručnog obrazovanja**

1. Programi za polukvalifikovane ili pomoćne radnike mogu se realizovati u stručnoj školi nakon završene osnovne škole.
2. U stručnoj školi mogu se realizovati i odgovarajući programi stručnog obrazovanja I i II stepena stručne spreme, odnosno stručno osposobljavanje putem kurseva.
3. Sticanjem obrazovanja iz prethodnog stava ne stiče se srednja stručna sprema.
4. Programi i uslovi obrazovanja i osposobljavanja iz prvog stava utvrđuju se nastavnim planovima i programima koje donosi Općinski načelnik na prijedlog nadležne Službe i škole.

**Član 10.**

**Programi dopunskog i stručnog usavršavanja polaznika**

1. U srednjoj školi, pored realizacije programa općeobrazovnog i odgovarajućeg stručnog dijela, iz člana 9. ove Odluke, mogu se realizovati i programi dopunskog obrazovanja i stručnog usavršavanja polaznika.
2. Način realizacije programa dopunskog obrazovanja i stručnog usavršavanja polaznika utvrđuje se Pravilnikom o dopunskom obrazovanju i stručnom usavršavanju koji donosi Općinski načelnik na prijedlog nadležne Službe i škole.

**Član 11.**

**Sticanje srednjeg obrazovanja i odgoja**

1. Državljani Bosne i Hercegovine imaju pravo da stiču srednje obrazovanje i odgoj u školama na području općine Žepče po odredbama ove Odluke.
2. Učenici koji nemaju državljanstvo Bosne i Hercegovine, za vrijeme školovanja u Bosni i Hercegovini, moraju imati regulisan boravišni status u Bosni i Hercegovini u skladu s odredbama Zakona o strancima.
3. Strani državljani i lica bez državljanstva imaju pravo da stiču srednje obrazovanje i odgoj u školama na području Općine, po odredbama ove Odluke, u skladu s konvencijama i ugovorima koje je država Bosna i Hercegovina zaključila s drugim državama ili međunarodnim organizacijama.

**Član 12.**

**Značaj srednjeg obrazovanja i odgoja**

1. Srednje obrazovanje i odgoj je djelatnost od posebnog društvenog značaja.
2. Razvoj djelatnosti srednjeg obrazovanja i odgoja utvrđuje se dugoročnim planom koji donosi Općinsko vijeće uz prethodno probavljeno mišljenje Općinskog načelnika
3. Planom iz prethodnog stava naročito se utvrđuje potreba društva, obim i vrsta srednjeg obrazovanja i odgoja za određeni period u Općini.

**OSNIVANJE, RAD I PRESTANAK RADA SREDNJE ŠKOLE**

**Član 13.**

**Osnivanje srednje škole**

1. Srednju školu može osnovati domaće i strano pravno i fizičko lice u svim oblicima svojine, u skladu sa ovom Odlukom.
2. Srednju školu kao javnu ustanovu u državnoj svojini osniva Općinsko vijeće uz prethodno pribavljeno mišljenje Općinskog načelnika.
3. Privatna škola može početi sa radom po dobivanju saglasnosti Općinskog načelnika za primjenu Nastavnog plana i programa, kada, u skladu s važećim propisima, osigura i druge standarde i uslove koji garantuju da će učenici dobiti odgovarajuće obrazovanje, njegu i sigurnost u skladu sa specifičnostima datih privatnih škola.
4. Samo međunarodne privatne škole mogu imati nastavne planove i programe koji u potpunosti ne pokrivaju zajednička jezgra nastavnih planova i programa.
5. Privatne škole, kao i javne ustanove, ne mogu se osnovati u svrhu promovisanja rasnih, nacionalnih, vjerskih, spolnih i drugi predrasuda, niti svoje funkcije smiju vršiti na način kojim se navedene predrasude promovišu.
6. Za osnivanje privatne srednje škole potrebno je dostaviti dokaz o osiguranju sredstava za finansiranje škole, kao i bezuslovnu bankovnu garanciju na ime osiguranja financijskih sredstava za omogućavanje nesmetanog nastavka započetog srednjeg obrazovanja za učenike u slučaju statusnih promjena ili prestanka rada škole.
7. Aktom o osnivanju srednje škole utvrđuje se naziv, njen djelokrug u skladu sa nastavnim planovima i programima koje donosi ili odobrava Općinski načelnik i uređuju druga pitanja od značaja za rad srednje škole.
8. Prava i obveze osnivača i srednje škole utvrđuju se ugovorim, u skladu sa aktom o osnivanju.
9. Ako je osnivač srednje škole Općinsko vijeće obveze iz prethodnog stava ovog člana u ime vijeća vrši Općinski načelnik.

**Član 14.**

**Pedagoški standardi i finansiranje rada srednje škole**

1. Srednje škole se osnivanju i rade u skladu sa Pedagoškim standardima za srednje škole (u daljnjem tekstu: Pedagoški standardi) i Normativima školskog prostora, opreme i nastavnih sredstava za srednje škole (u daljnjem tekstu: Normativi).
2. Ukoliko srednja škola nije u državnoj svojini, njeno sufinansiranje može preuzeti Općina ukoliko Općinsko vijeće utvrdi javni interes.
3. Pedagoške standarde i Normative iz stava (1) ovog člana, donosi Općinski načelnik, uz prethodnu saglasnost Službe.
4. Sukladno članu 3. Zakona o prenošenju mjerodavnosti Zeničko-dobojskog kantona za djelatnost osnovnog i srednjeg obrazovanja na Općinu Žepče („Službene novine ZDK broj: 12/09“) financiranje djelatnosti obrazovanja vršiti će se prema objektivnim kriterijima cijene koštanja obrazovanja utvrđenim Budžetom Zeničko-dobojskog Kantona za javne obrazovne ustanove u Općini Žepče, uzimajući u obzir i druge specifične uvjete financiranja obrazovne djelatnosti na području općine Žepče.

**Član 15.**

**Elaborat o osnivanju srednje škole**

1. Prije donošenja akta o osnivanju srednje škole kao javne ili privatne ustanove, osnivač usvaja elaborat o društveno-ekonomskoj opravdanosti osnivanja srednje škole (u daljnjem tekstu: Elaborat), uz prethodno mišljenje Općinskog načelnika.
2. Elaborat obavezno sadrži: potrebe društva za obrazovanjem određenih kadrova , osigurana sredstva za finansiranje rada i bankovnu garanciju iz člana 13., stav (6), dužinu trajanja obrazovanja, profil i stepen stručne spreme koji se stiču po završetku obrazovanja, opće i posebne uslove po Pedagoškim standardima i Normativima i sredstva potrebna za ispunjavanje uslova rada srednje škole.

**Član 16.**

**Formiranje komisije za osnivanje srednje škole**

1. Osnivač je dužan da prilikom osnivanja srednje škole formira komisiju koja će, u skladu sa ovom Odlukom, izvršiti pripreme za početak rada i izvršiti izbor prvih nastavnika škole.
2. Ako je osnivač srednje škole Općinsko vijeće komisiju iz stava (1) ovog člana formira Općinski načelnik.

**Član 17.**

**Uslovi za osnivanje srednje škole**

Srednja škola se može osnovati ako ima:

a) dovoljan broj odjeljenja u skladu sa Pedagoškim standardima, izuzev škole u privatnoj svojini;

b) odgovarajući stručni nastavni kadar u skladu sa nastavnim planovima i programima;

c) obezbjeđena sredstva za ostvarivanje odgovarajućeg nastavnog plana i programa;

d) školske prostorije, opremu i nastavna sredstva, u skladu s odgovarajućim normativima;

e) broj učenika u odjeljenjima i grupama stručnih zvanja i zanimanja, u okviru kojih se ostvaruje obrazovanje i odgoj u srednjoj školi, utvrđuje se Pedagoškim standardima.

f) srednja škola u privatnoj svojini može raditi i sa manjim brojem učenika u odjeljenju u odnosu na utvrđeni broj u Pedagoškim standardima ako je to u interesu osnivača.

**Član 18.**

**Početak rada, upis u registar srednjih škola i domova učenika i brisanje srednje škole iz Registra**

1. Srednja škola i dom učenika može početi sa radom kada Općinski načelnik utvrdi da su ispunjeni uslovi shodno odredbama ove Odluke.
2. Novoosnovana srednja škola i dom učenika počinje sa radom početkom školske godine.
3. Uvođenje novog nastavnog plana i programa, odnosno proširivanje djelatnosti ili promjena obrazovanja i odgoja u okviru rada srednje škole zahtjeva utvrđivanje uslova rada, u skladu sa stavom 1.ovog člana.
4. Srednja škola i dom učenika koji ispunjavaju uslove za rad upisuju se u Registar srednjih škola (u daljnjem tekstu: Registar) koji vodi nadležna općinska služba.
5. Srednja škola i dom učenika upisuju se u nadležni sudski registar i danom upisa stiču svojstvo pravnog lica.
6. Škola i dom učenika koji su upisani u Registar izdaju svjedodžbu i druge javne isprave o završetku obrazovanja, odnosno pojedinih razreda i oblika obrazovanja.
7. Srednja škola i dom učenika brišu se iz Registra kada prestanu da ispunjavaju uslove propisane ovom Odlukom.
8. Spisak statusnih promjena verifikovanih srednjih škola i domova učenika objavljuje se u Službenom glasniku općine Žepče, najkasnije do početka drugog polugodišta tekuće školske godine.
9. Postupak utvrđivanja uslova, sadržaja i načina vođenja Registra bliže se reguliše posebnim propisom.

**Član 19.**

**Statusne promjene srednje škole**

1. Srednja škola može vršiti statusne promjene uz prethodnu saglasnost Općinskog načelnika u skladu s Pravilnikom o upisu u Registar srednjih škola i domova učenika.
2. Statusne promjene se odnose na promjenu: osnivača škole, adrese škole, naziva škole i djelatnosti škole.
3. Statusne promjene srednje škole, koje se odnose na obrazovno-odgojni rad, važe od početka naredne školske godine.
4. Statusne promjene srednje škole nemaju uticaja na tekuće mandate organa upravljanja i organa rukovođenja u školi.
5. Ukoliko je osnivač srednje škole Općinsko vijeće, prava i obveze osnivača iz stava (3) ovog člana, vrši Općinski načelnik.

**Član 20.**

**Udruživanje srednjih škola**

1. Radi međusobne saradnje u ostvarivanju zajedničkih interesa i pružanja pomoći razvoju oblika obrazovno-odgojnog rada, srednje škole se mogu udruživati u jednu ili više zajednica srednjih škola, s tim da svaka srednja škola zadržava svojstvo pravnog lica.
2. Obrazovno-odgojni rad i stručni nadzor nad radom zajednice srednjih škola obavlja se u skladu s odgovarajućim nastavnim planovima i programima za svaki nivo obrazovanja koji je u sastavu zajednice srednjih škola.
3. Prava, obveze i međusobni odnosi srednjih škola udruženih u zajednicu srednjih škola, utvrđuju se ugovorom.
4. Zajednica srednjih škola ima pravila kojim se regulišu poslovi, zadaci i rad zajednice srednjih škola.
5. Na Pravila zajednice srednjih škola suglasnost daje Općinski načelnik.

**Član 21.**

**Zajednice srednjih škola**

1. Zajednice srednjih škola se formiraju isključivo s ciljem uspostavljanja funkcionalne mreže srednjih škola, profesionalne saradnje, razmjene stručnih i stečenih iskustava u pogledu dogovora o nastavnim metodama, kao i u svim ostalim aktivnostima koje su vezane za unapređenje nastavnog procesa, odnosno cjelovitog obrazovno-odgojnog rada škola udruženih u Zajednicu.
2. Zajednica može imati svojstvo pravnog lica uz uslov da škole daju saglanost na Statut zajednice kojom bliže regulišu način rada, sjedište, prava i obveze, radno-pravni status radnika, organe upravljanja i rukovođenja, kao i sva druga prateća pitanja vezana za funcionisanje zajednice kao posebnog pravnog lica.
3. Srednje škole koje formiraju zajednicu svoja međusobna prava regulišu ugovorom, uz prethodnu saglasnost Općinskog načelnika.

**Član 22.**

**Tripartitno savjetodavno vijeće**

1. Općinski načelnik će osigurati da se potrebe i zahtjevi tržišta rada usaglašavaju sa potrebom osnivanja i organizacije institucija za stručno obrazovanje.
2. Da bi se osigurale veze između srednjeg stručnog obrazovanja i obuke i tržišta rada na nivou Općine, osnovat će se tripartitno savjetodavno vijeće koje ima savjetodavnu ulogu, a koje sačinjavaju ovlašteni predstavnici Poduzetnika općine Žepče, predstavnici srednjeg obrazovanja i predstavnici Općinske uprave.

**Član 23.**

**Rad srednje škole**

1. Rad srednje škole je javan.
2. Srednja škola kao javna ustanova u državnoj svojini ima svoj pečat sa grbom Općine.
3. Srednja škola u privatnoj svojini utvrdit će oblik, veličinu i sadržaj pečata pravilima škole, uz prethodno pribavljenu suglasnost Općinskog načelnika.

**Član 24.**

**Prestanak rada srednje škole**

1. Srednja škola prestaje s radom ako ne ispunjava uslove i zadatke radi kojih je osnovana ili ako ne postoji potreba za njenim radom.
2. Kada Općinski načelnik i nadležna Općinska Služba utvrdi da srednja škola ne ispunjava uslove koji su propisani ovom Odlukom, odredit će rok u kojem se moraju otkloniti utvrđeni nedostatci.
3. Ukoliko nedostaci ne budu otklonjeni, Općinski načelnik će predložiti osnivaču prestanak rada škole.
4. Ako osnivač ne donese akt o prestanku rada srednje škole u roku od tri mjeseca od dana podnošenja prijedloga o prestanku rada, Općinski načelnik donosi rješenje o prestanku rada srednje škole i provodi postupak brisanja škole iz Registra.
5. U slučaju prestanka rada srednje škole, osnivač je dužan da zatečenim učenicima omogući nastavak i završetak obrazovanja u toj školskoj godini.
6. Aktom o prestanku rada škole odredit će se rok prestanka rada koji ne može biti prije završetka školske godine.
7. Prestanak rada srednje škole objavljuje se u Službenom glasniku općine Žepče.

**Član 25.**

**Primjena općih propisa u srednjim školama**

Na osnivanje, rad i prestanak rada srednje škole primjenjuju se opći propisi o ustanovama ukoliko Zakonom i ovom Odlukom nije drugačije propisano.

**OBRAZOVNO-ODGOJNI RAD SREDNJE ŠKOLE**

**ZAJEDNIČKE ODREDBE**

**Član 26.**

**Obrazovanje učenika u srednjim školama**

U srednjoj školi se obrazuju:

1. učenici koji su završili osnovnu školu;

b) lica koja žele da se obrazuju, stručno usavršavaju i dopunski obrazuju putem raznih oblika obrazovanja.

**Član 27.**

**Obrazovanje odraslih u srednjim školama**

1. Srednja škola može organizovati obuku odraslih u okviru svoje registrovane djelatnosti uz suglasnost Općinskog načelnika, i u skladu sa Zakonom o obrazovanju odraslih.
2. Uz odobrenje Općinskog načelnika, srednje škole mogu razvijati nove organizacione oblike i primjenjivati nove pristupe u sadržaju i metodu stručnog obrazovanja s ciljem uvođenje korisnih promjena u sistem srednjeg obrazovanja i obuke.
3. Prijedlog nastavnih planova i programa za obrazovanje i obuku odraslih može da donese škola uz prethodnu suglasnost Općinskog načelnika.
4. Polaznicima obuke za odrasle naplaćuje se naknada za obuku, a visinu naknade određuje i donosi školski odbor uz saglasnost Općinskog načelnika.

**Član 28.**

**Ostvarivanje općih ciljeva srednjeg obrazovanja**

Nastavni plan i program koji donosi Općinski načelnik će u Općini osigurati i garantovati ostvarivanje općih ciljeva obrazovanja utvrđenih Okvirnim zakonom o osnovnom i srednjem obrazovanju u Bosni i Hercegovini, kao i ciljeva utvrđenih. Okvirnim zakonom o srednjem stručnom obrazovanju i obuci u Bosni i Hercegovini.

**Član 29.**

**Nastavni planovi i programi za srednje škole**

1. Nastavnim planom i programom za svaku vrstu srednje škole utvrđuje se, u zavisnosti od vrste obrazovanja, odnos općeobrazovnog, stručno-teoretskog i praktičnog dijela programa.
2. Nastavnim planom i programom za srednje stručno obrazovanje posebno se utvrđuje svrha, ciljevi i zadaci programa, nastavni predmeti i sadržaji, trajanje i osnovni oblici izvođenja programa, godišnji i sedmični broj sati nastave, praktične obuke, broj sati za svaki predmet, profil i stručna sprema nastavnika, didaktički i drugi uslovi za izvođenje nastavnog plana i programa.
3. Nastavnim planom i programom utvrđuje se i fond nastavnih sati i odgovarajući programski sadržaj dodatnog obrazovanja za nadarene učenike.

**Član 30.**

**Sadržaji nastavnih planova i programa**

1. Sastavni dio Nastavnog plana i programa srednjeg obrazovanja i odgoja za svaku vrstu škole, grupu nastavnih predmeta, odnosno predmet, čine i specifični sadržaji , čiji obim ne mogu biti veći od 35%.
2. Sadržaje iz prethodnog stava utvrđuje osnivač srednje škole, uz prethodnu saglasnost nadležne Općinske službe i nadležnog Pedagoškog zavoda.
3. Izuzetno, u privatnim školama sadržaji specifičnih predmeta iz stava (1) ovog člana mogu biti i veći od 25% u odnosu na utvrđeni nastavni plan i program a ne veći od 35%.

**Član 31.**

**Odobravanje i donošenje nastavnih planova i programa za srednje stručno obrazovanje i obuku**

1. Nastavni plan i program za srednje stručno obrazovanje i obuku, sastoji se od zajedničkog jezgra sastavljenog u skladu s Okvirnim zakonom i Okvirnim zakonom o srednjem stručnom obrazovanju i obuci, nastavnih planova i programa za stručne predmete i dijela nastavnog plana i programa koji se osmišljaju u školama.
2. Prilikom osmišljanja nastavnog plana i programa uzimaju se u obzir potrebe lokalnog tržišta rada.
3. Dio Nastavnog plana i programa za srednje stručno obrazovanje i obuku koji se izrađuje u školama ne može obuhvatiti više od 30% sveukupnog nastavnog plana i programa.
4. Dio Nastavnog plana i programa za svaki stručni predmet, na prijedlog stručnog aktiva, utvrđuje nastavničko vijeće škole, na prijedlog ravnatelja škole, odobrava Općinski načelnik.
5. Nastavni plan i program iz stava (1) ovog člana razvija se koliko god je to moguće primjenom modularne metodologije.
6. Nastavni plan i program za srednje stručno obrazovanje i obuku, na prijedlog Pedagoškog zavoda, donosi nadležna Općinska služba.

**Član 32.**

**Zajednička jezgra nastavnih planova i programa**

1. U svim javnim i privatnim školama u općini uspostavit će se i primjenjivati zajednička jezgra nastavnih planova i programa.
2. Zajednička jezgra nastavnih planova i programa sastoji se od nastavnih planova i programa sa što je moguće širom zajedničkom jezgrom za sve predmete srednjeg obrazovanja baziranim na ishodima učenja.

**Član 33.**

**Realizovanje obrazovnih sadržaja prema zahtjevima tržišta rada**

1. U skladu sa zahtjevima tržišta rada, Općinski načelnik može utvrditi, za obavljanje manje složenih i jednostavnih poslova, obrazovanje i obuku kraće od tri godine, kao i vrstu stečene kvalifikacije prema postojećem srodnom zanimanju.
2. U skladu s Okvirnim zakonom i Okvirnim zakonom o srednjem obrazovanju škole uživaju autonomiju, što posebno podrazumijeva slobodu škole da izrađuje i realizuje obrazovne sadržaje prema zahtjevima lokalnog tržišta rada.

**Član 34.**

**Donošenje i utvrđivanje nastavnog plana i programa**

1. Prijedlog nastavnog plana i programa, utvrđuje nadležna Općinska služba u suradnji s Agencijom.
2. Nastavni plan i program donosi Općinski načelnik.

**Član 35.**

**Školska godina**

1. Školska godina traje od 1. septembra tekuće do 31. avgusta naredne kalendarske godine.
2. Nastava se ostvaruje po polugodištima i traje 37 radnih sedmica, s tim da nastavnici programske sadržaje planiraju i realizuju u okviru 35 nastavnih sedmica.
3. Za škole koje rade po modularnom nastavnom planu i programu nastavnici programske sadržaje realizuju u okviru 34 nastavne sedmice, a preostalu sedmicu realizuju kao projekat sedmicu.
4. Nastava u završnom razredu srednje škole traje 32 radne sedmice, s tim da se programski sadržaji realizuju u okviru 30 nastavnih sedmica.
5. Razlika u broju radnih i nastavnih sedmica koristi se za realizaciju posebnih programski sadržaja, obilježavanje državnih i vjerskih praznika, kulturnu i sportsku djelatnost škole, planiranih godišnjim programom rada i kalendarom u razrednoj nastavi.

**Član 36.**

**Nastava i vannastavne aktivnosti**

1. Nastava u prvom polugodištu počinje u pravilu prvog radnog dana u septembru.
2. Srednja škola organizuje nastavni proces, u pravilu, u petodnevnoj radnoj sedmici.
3. Ukoliko se vannastavne aktivnosti, zbog ograničenja prostornih kapaciteta škole, ne mogu realizovati u petodnevnoj radnoj sedmici, iste se mogu realizovati jedne subote u mjesecu.
4. Ukupno opterećenje učenika redovnom nastavom ne može iznositi više od 35 nastavnih sati sedmično, odnosno 7 nastavnih sati dnevno.

**Član 37.**

**Nastavni sat**

1. Nastavni sat općeobrazovne, stručno-teoretske i praktične nastave u srednjoj školi traje 45minuta,a u srednjoj školi za učenike sa teškoćama u razvoju 40 minuta.
2. Trajanje nastavnog sata, način i uslovi za izvođenje praktične nastave koja se izvodi izvan škole (u privrednim društvima, ustanovama ili kod obrtnika), bit će regulisani posebnim pravilnikom koji donosi Općinski načelnik.

**Član 38.**

**Odmor za učenike u toku školske godine**

1. Zimski odmor za učenike srednje škole traje tri sedmice, proljetni odmor jednu sedmicu, a ljetni odmor traje od završetka nastavne godine do početka nove školske godine.
2. Zimski odmor koristi se nakon završetka prvog polugodišta, a proljetni odmor za učenike srednje škole u pravilu posljednjih pet radnih dana u mjesecu martu.
3. Za vrijeme trajanja proljetnog raspusta, škola može organizovati određene vannastavne sadržaje na prethodno usaglašene prijedloge sa vijećem roditelja i vijećem učenika, ukoliko se planiraju godišnjim programom rada škole.
4. Završetak prvog polugodišta i trajanje zimskog odmora za učenike srednjih škola na području Općine je, u pravilu, istovremen i reguliše se kalendarom koji donosi Općinski načelnik za svaku školsku godinu, na prijedlog nadležne Općinske službe.
5. Općinski načelnik može odobriti, zavisno od klimatskih ili drugi uslova, produžetak zimskog odmora, a najduže jednu radnu sedmicu, s tim da se toku školske godine bude ostvaren godišnji fond nastavnih sati predviđen nastavnih sati predviđen nastavnim planom i budu realizovani programski sadržaji.
6. Srednja škola će prilikom utvrđivanja raspored sati, a ne remeteći realizaciju nastavnog plana i programa i u skladu sa mogućnostima, uskladiti obavljanje neodloženih vjerskih obaveza učenika i nastavnika.
7. Srednja škola može, radi obilježavanja vjerskih praznika , odrediti da se dio zimskog odmora za učenike koristi u toku prvog ili drugog polugodišta , uz prethodnu suglasnost Općinskog načelnika.

**Član 39.**

**Prekid obrazovno-odgojnog rada**

1. Obrazovno-odgojni rad se ne smije prekidati u toku polugodišta, odnosno školske godine, izuzev zbog elementarnih nepogoda, epidemija i drugih naročito opravdanih razloga, a po odluci Općinskog načelnika.

Ravnatelji srednjih škola mogu donijeti odluku o prekidu nastave u hitnim slučajevima uslijed koji su ugroženi životi učenika i djelatnika škole i o tome obavještavaju nadležnu općinsku Službu.

1. U slučaju prekida nastavnog procesa zbog obustave rada, godišnji fond nastavnih sati, predviđen Nastavnim planom i programom, mora biti nadoknađen prije završetka školske godine.
2. Nastavni proces ne smije se prekidati zbog obustave rada iz prethodnog stava u završenom razredu srednje škole ukoliko će ugroziti završetak planiranog nastavnog procesa.

**Član 40.**

**Organizacija obrazovno-odgojnog rada sa učenicima sa posebnim obrazovnim potrebama**

U zavisnosti od uslova, mogućnosti i potreba, u srednjoj školi može se organizovati izvođenje obrazovno-odgojnog rada srednjeg obrazovanja za učenike sa posebnim potrebama u skladu sa njihovim individualnim mogućnostima, odnosno interesovanjima, po odgovarajućim nastavnim planovima i programima.

**Član 41.**

**Organizacija obrazovno-odgojnog rada izvan sjedišta srednje škole**

1. Srednja škola može organizovati obrazovno-odgojni rad po odgovarajućem programu srednje škole i izvan svog sjedišta ukoliko u tom mjestu nema srednje škole tog tipa.
2. Obrazovno-odgojni rad, iz stava (1) ovog člana, može se organizovati kada ima dovoljan broj učenika za najmanje optimalan broj učenika za jedno odjeljenje.
3. Obrazovno-odgojni rad iz stava (1) ovog člana može početi sa radom kada Općinski načelnik utvrdi da su ispunjeni uslovi za rad, u skladu sa ovo Odlukom.

**Član 42.**

**Ostvarenje godišnjeg fonda nastavnih sati**

1. Srednja škola je dužna da ostvari godišnji fond nastavnih sati predviđen planom i programom.
2. Ako se utvrdi da srednja škola nije ostvarila godišnji fond nastavnih sati predviđenih planom i programom u okviru predviđenog broja nastavnih sedmica, produžit će nastavu dok se ne ostvari godišnji fond nastavnih sati.
3. Srednja škola koja ne ostvari predviđen godišnji fond nastavnih sati ne može izdati svjedodžbu o završenom razredu, odnosno obrazovanju.

**Član 43.**

**Godišnji program rada škole**

1. Obrazovno-odgojni rad provodi se na osnovu Nastavnog plana i programa i Godišnjeg programa rada srednje škole (u daljnjem tekstu: Godišnji program rada).
2. Godišnji program rada škole utvrđuje se na osnovu jedinstvene metodologije koju donosi Općinski načelnik na prijedlog nadležne Općinske službe.
3. Prijedlog Godišnjeg programa rada škole utvrđuje nastavničko vijeće na prijedlog direktora, a donosi školski odbor, najkasnije do 30.septembra za tekuću školsku godinu, uz prethodnu suglasnost nadležne Općinske službe.
4. Škola je dužna dostaviti Prijedlog godišnjeg programa rada škole na pregled i davanje saglasnosti nadležnoj općinskoj službi, najkasnije do 15.oktobra tekuće školske godine.
5. Zvaničnu verziju Godišnjeg programa rada škola dostavlja nadležnoj Općinskoj službi, najkasnije do 15. oktobra tekuće školske godine**.**
6. Izmjene i dopune u Godišnjem programu rada škole se dostavljaju nadležnoj Općinskoj službi.
7. Izvještaj o uspjehu učenika u učenju i vladanju za proteklu školsku godinu škola je dužna dostaviti nadležnoj Općinskoj službi najkasnije do 30. septembra tekuće školske godine.

**Član 44.**

**Organizacija vannastavnih aktivnosti**

1. U srednjoj školi organizuju se vannastavne aktivnosti učenika uključivanjem u razne oblike rada koji se zasnivaju na dobrovoljnom izjašnjavanju učenika, zatim ostvarivanju saradnje sa nevladinim organizacijama i slično.
2. Zadaci i programski sadržaji vannastavnnih aktivnosti utvrđuju se Godišnjim programom rada, u skladu sa Pedagoškim standardima.
3. Vannastavne aktivnosti učenika ostvaruju se putem društva, sekcija, klubova, družina, grupa, učeničkih zadruga i drugih oblika.
4. Učeničku zadrugu može organizovati najmanje 30 učenika srednje škole.
5. Sredstva učeničke zadruge i sredstva ostvarena praktičnim radom učenika u školskim\_radionicama ne ulaze u ukupan prihod srednje škole i na njih se ne plaćaju porezi i doprinosi utvrđeni posebnim zakonom.
6. Djelokrug rada Vijeća učenika regulisat će Poslovnik o radu Vijeća učenika.

**Član 45.**

**Izleti, stručne posjete, ekskurzije, logorovanja i drugi oblici obrazovno-odgojnog rada**

1. Izleti, stručne posjete, ekskurzije, logorovanja i drugi oblici obrazovno-odgojnog rada predviđeni Godišnjim programom rada škole, organiziraju se i izvode u okviru radnih dana.
2. Organizacija i izvođenje izvanškolskih aktivnosti iz stava (1) ovog člana, bliže se utvrđuje pravilima škole.

**Član 46.**

**Osnivanje eksperimentalne škole**

1. Rad uvođenja novih oblika i sadržaja rada, Općinski načelnik može jednu ili više srednjih škola proglasiti eksperimentalnim ili osnovati eksperimentalnu srednju školu.
2. Za eksperimentalnu srednju školu može se donijeti odluka o odstupanju od odredaba ove Odluke u primjeni nastavne norme, dnevnog i sedmičnog opterećenja učenika nastavnim satima, načinu ocjenjivanja znanja, organizovanja odjeljenja i primjene nastavnog plana i programa.
3. Osnivanje i rad eksperimentalne srednje škole i proglašavanje postojećih škola eksperimentalnim uređuje se bližim propisom koji donosi Općinski načelnik.

**Član 47.**

**Pedagoško-metodička praksa u srednjoj školi**

1. Na prijedlog ustanove u kojoj se obrazuju nastavnici, Općinski načelnik u sjedištu te ustanove, određuje srednje škole za izvođenje pedagoško-metodičke prakse studenata.
2. Za obavljanje pedagoško-metodičke prakse mogu se odrediti i druge škole na području Općine, ako se za to ukaže potreba.
3. Uvjeti za obavljanje pedagoško-metodičke prakse, iz stavova (1) i (2) ovog člana utvrđuju se posebnim propisom koji donosi Općinski načelnik.

**Član 48.**

**Udžbenici i nastavna sredstva u srednjoj školi**

1. U nastavnom procesu srednje škole koriste se školski udžbenici i nastavna sredstva koja odobrava Općinski načelnik na prijedlog nadležne Općinske službe. U postupku donošenja prijedloga školskih udžbenika i nastavnih sredstava koji će se koristiti u tekućoj školskoj godini, nadležna općinska služba će usko surađivati sa nadležnim pedagoškim zavodima.
2. Privatne srednje škole su dužne pribaviti saglasnost Općinskog načelnika za primjenu udžbenika, radnih udžbenika i nastavnih sredstava, najkasnije do 15.avgusta tekuće školske godine, kako bi se isti uvrstili u spisak odobrenih udžbenika, radnih udžbenika i nastavnih sredstava, koji će se primjenjivati na području općine Žepče.
3. Nadležna općinska služba dostavlja srednjim školama odluku i popis odobrenih udžbenika, radnih udžbenika i nastavnih sredstava najkasnije do početka školske godine.
4. Školski udžbenik je osnovno nastavno sredstvo koje obuhvata sadržaje iz Nastavnog plana i programa za srednje škole i koji je urađen na osnovu koncepcije udžbenika.
5. Pod školskim udžbenikom kao nastavnim sredstvom podrazumijeva se i zbirka zadataka, priručnik, radna sveska i druga stručna literatura koja zamjenjuje udžbenik ili je njegov sastavni dio, izrađena u skladu sa koncepcijom udžbenika.
6. Za primjenu nastavnog plana i programa koriste se odgovarajući udžbenici napisani na jezicima koji su u službenoj upotrebi u Bosni i Hercegovini.

**Član 49.**

**Inkluzivno obrazovanje**

1. Učenici sa posebnim obrazovnim potrebama, pod određenim uslovima, mogu se uključiti u redovno srednjoškolsko obrazovanje, po principu inkluzivnog obrazovanja.
2. Inkluzivno obrazovanje u srednjim školama se odvija u skladu sa Pravilnikom o inkluzivnom obrazovanju učenika s posebnim obrazovnim potrebama, kojim će se definisati postupak identifikacije, socializacije, vođenje evidencije i dokumentacije, planiranje i način rada, profil, obuka i profesionalni razvoj stručnog kadra za rad sa učenicima sa posebnim potrebama, koji donosi Općinski načelnik.
3. U srednjoj školi mogu se formirati odjeljenja učenika za odgovarajuća zanimanja I, II I III stepena stručne spreme, a koji su osnovnu školu završili prema individualnim obrazovnim programima na osnovu nalaza i mišljenja stručnjaka iz odgovarajućih ustanova zdravstvenog ili socijalnog tipa.

**Član 50.**

**Pravila škole i Pravilnik o kućnom redu s etičkim kodeksom**

1. Srednja škola ima pravila i druga akta koja usvaja školski odbor srednje škole na prijedlog direktora.
2. Pravila škole sadrže, naročito: naziv i sjedište škole, podatke o osnivaču, obaveze škole prema osnivaču, djelatnost škole, organ upravljanja (broj članova, način izbora, nadležnost), organ rukovođenja (izbor, prava i obveze), odredbe koje se odnose na obveze i radnu disciplinu uposlenika i povredu radne odgovornosti, podatke o načina sticanja i raspoređivanja sredstava za rad, popis obveznih akata škole.
3. Pravilima srednje škole uređuju se pitanja koja se odnose i na:
4. način ostvarivanja javnosti rada

škole;

1. utvrđivanje vrste, oblika i

organizacije obrazovno-odgojnog rada;

1. način školovanja učenika s posebnim

obrazovnim potrebama;

1. utvrđivanje oblika i načina

obrazovanja ostalih;

1. uslove konkursa za prijem

nastavnika, stručnih saradnika i saradnika, kao i ostalih radnika škole;

1. način donošenja Pravilnika o

kućnom redu sa etičkim kodesom;

1. način ostvarenja saradnje s

roditeljima učenika;

1. način organizovanja i izvođenja

praktične nastave s proizvodnim radom, rada u školskim radionicama za praktičnu nastavu, sticanje i raspoređivanje sredstava;

1. rad zajednice učenika škole;
2. postupak i utvrđivanje specifičnih

sadržaja u okviru nastavnih planova i programa;

1. organizaciju ferijalne prakse;
2. organizaciju rada učeničkih zadruga

u školi, te sticanje i raspoređivanje

sredstava;

1. postupak stručnog usavršavanja

nastavnika;

1. praćenje i vrednovanje rada

nastavnika i postupak izbora

zvanja;

1. izrečene odgojno-disciplinske mjere,

odnosno utvrđivanje žalbenog postupka roditelja učenika prilikom izrečenih odgojno-disciplinskih mjera;

1. uređenje drugih pitanja i drugih

akata u skladu s ovom Odlukom.

1. Pravilnik o kućnom redu sa etičkim kodeksom, na prijedlog direktora, uz prethodne konsultacije sa nastavničkim vijećem i vijećem roditelja, usvaja školski odbor.

**TIPOVI SREDNJIH ŠKOLA**

**Gimnazija**

**Član 51.**

**Obrazovanje učenika u gimnaziji**

1. Gimnazija je škola općeg četverogodišnjeg obrazovanja čiji je cilj priprema učenika za nastavak obrazovanja na visokoškolskim ustanovama.
2. U gimnaziji se realizuje obrazovanje redovnih učenika po općeobrazovnom programu sa izbornim područjima i polaznika obrazovanja odraslih.

**Član 52.**

**Upis učenika u gimnaziju**

1. Za upis u gimnaziju mogu se prijaviti učenici koji su sa uspjehom završili redovno osnovno obrazovanje prema Nastavnom planu i okvirnom programu za osnovnu školu.
2. Upis se vrši na osnovu uspjeha učenika u završnim razredima osnovne škole.
3. Bliži propis o kriterijima, sadržaju i načinu upisa učenika u gimnaziju donosi Općinski načelnik.

**Član 53.**

**Polaganje mature u gimnaziji**

1. Na završetku obrazovanja u gimnaziji se polaže matura po programima utvrđenim za ovaj tip škole.
2. Od polaganja mature se oslobađaju učenici koji su sve razrede gimnazije završili s odličnim uspjehom i imaju primjereno vladanje.
3. Bliži propis o sadržaju i načinu polaganja mature u gimnaziji donosi Općinski načelnik.

**Muzička škola**

**Član 54.**

**Obrazovanje učenika u muzičkoj školi**

1. U muzičkoj školi obrazuju se redovni učenici po općeobrazovnom i programu iz oblasti muzičke umjetnosti u trajanju od četiri godine, za odgovarajuće djelatnosti i za nastavak obrazovanja na odgovarajućim visokoškolskim institucijama.
2. Nastavnim planom i programom muzičke škole utvrđuje se odnos općeobrazovnog dijela i dijela programa za obrazovanje iz određene oblasti muzike.

**Član 55.**

**Upis učenika u srednjoj muzičku školu**

1. U muzičku školu mogu se upisati učenici koji su s uspjehom završili osnovno obrazovanje prema Nastavnom planu i programu i okvirnom programu za osnovnu školu.
2. U muzičku školu mogu se redovno upisati učenici i prije završetka osnovnog obrazovanja ukoliko u toku osnovnog obrazovanja pokažu izuzetan talent i nadarenost za muzičko obrazovanje, odnosno osvoje specijalne ili prve nagrade na federalnom, državnom ili međunarodnom takmičenju.
3. Upis se vrši na osnovu uspjeha u četiri završna razreda osnovne škole iz predmeta značajnih za određenu oblast muzike.
4. Za upis u muzičku školu obvezan je prijemni ispit.
5. Program i način polaganja prijemnog ispita uređuje se nastavnim planom i programom.
6. Organizacija provjere znanja i sposobnost učenika na prijemnom ispitu uređuje se općim aktom škole.
7. Prijemni ispit je eliminatoran.
8. Bliži propis o kriterijima, sadržaju i načinu upisa u srednju muzičku školu donosi Općinski načelnik.

**Član 56.**

**Polaganje mature u srednjoj muzičkoj školi**

1. Na završetku obrazovanja u muzičkoj školi se polaže matura.
2. Od polaganja mature oslobađaju se učenici koji su sve razrede u muzičkoj školi završili s odličnim uspjehom i imali primjereno vladanje.
3. Program i način polaganja mature uređuje se nastavnim planom i programom za svaku oblast muzike.
4. Organizacija provjere znanja i sposobnosti učenika na polaganju mature u muzičkoj školi uređuje se aktom škole.
5. Bliži propis o sadržaju i načinu polaganja mature u srednjoj muzičkoj školi donosi Općinski načelnik.

**Tehnička i srodna škola**

**Član 57.**

**Obrazovanje učenika u tehničkoj i srodnoj školi**

1. U tehničkoj i srodnoj školi obrazuju se redovni učenici u trajanju od četiri godine po općeobrazovnom i stručnom programu srednjeg obrazovanja.
2. Nastavnim planom i programom tehničke i srodne škole za svaki tip škole utvrđuje se odnos općeobrazovnog stručno-teoretskog sadržaja praktičnog dijela nastave.
3. U tehničkoj i srodnoj školi stiču se odgovarajuća stručna zvanja/zanimanja.

**Član 58.**

**Upis učenika u tehničku i srodnu školu**

1. U tehničku i srodnu školu mogu se upisati učenici koji su sa uspjehom završili osnovno obrazovanje prema Nastavnom planu i okvirnom programu za osnovnu školu i polaznici obrazovanja odraslih.
2. Upis se vrši na osnovu općeg uspjeha u završnim razredima osnovne škole i uspjeha iz predmeta značajnih za dati tip škole.
3. Bliži propis o kriteriju, sadržaju i načinu upisa u tehničku i srodnu školu donosi Općinski načelnik.

**Član 59.**

**Izvođenje praktične nastave**

1. Praktična nastava u tehničkoj i srodnoj školi izvodi se u skladu sa nastavnim planovima i programima u školskim radionicama, laboratorijama i kabinetima, te drugim objektima za nastavu opremljenim u skladu sa odgovarajućim normativima.
2. Praktična nastava se izvodi pod stručnim nadzorom srednje škole u privrednim društvima, ustanovama ili kod obrtnika ako imaju odgovarajuću savremenu opremu, tehničko-tehnološka sredstva i druge odgovarajuće uslove u skladu sa Nastavnim planom i programom.
3. Uslovi, oblici, metode i postupci izvođenja praktične nastave, te vršenje stručnog nadzora reguliše se ugovorom srednje škole sa privrednim društvima, ustanovama ili kod obrtnika.

**Član 60.**

**Ferijalna praksa u tehničkoj i srodnoj školi**

1. Nastavnim planom i programom tehničke i srodne škole može se utvrditi obveza, program, vrijeme i trajanje obavljanja ferijalne prakse učenika, kao dopuna praktičnoj nastavi.
2. Uslove, oblike, metode, postupke i fond časova izvođenja ferijalne prakse, propisuje se posebnim pravilnikom, a na osnovu koga škole zaključuju ugovore sa privrednim društvima, ustanovama i obrtnicima i drugi zainteresovanim subjektima.

**Član 61.**

**Eksperimentalna nastava u tehničkoj i srodnoj školi**

1. U tehničkoj i srodnoj školi može se organizovati izvođenje eksperimentalne nastave po posebnom nastavnom planu i programu.
2. Uvođenje eksperimentalnog nastavnog plana i programa odobrava Općinski načelnik na osnovu zahtjeva škole.

**Član 62.**

**Polaganje mature u tehničkoj i srodnoj školi**

1. Na završetku obrazovanja u tehničkoj i srodnoj školi polaže se matura.
2. Od polaganja mature se oslobađaju učenici koji su sve razrede u tehničkoj i srodnoj školi završili s odličnim uspjehom i imaju primjereno vladanje.
3. Nastavnim planom i programom škole utvrđuje se program polaganja mature.
4. Bliži propis o kriterijima, sadržaju i načinu polaganja mature u tehničkoj i srodnoj školi donosi Općinski načelnik.

**Član 63.**

**Osposobljenost učenika**

Učenik koji završi tehničku i srodnu

školu osposobljen je za nastavak

obrazovanja na visokoškolskoj ustanovi.

**Stručna škola**

**Član 64.**

**Obrazovanje učenika u stručnoj školi**

1. U stručnoj školi obrazuju se učenici koji su sa uspjehom završili osnovnu školu i polaznici obrazovanja odraslih za odgovarajuća zanimanja u trogodišnjem ili četverogodišnjem trajanju.
2. Nastavnim planom i programom utvrđuje se zanimanje i trajanje obrazovanja, te odnos općeobrazovnih i stručno-teoretskih sadržaja i praktične nastave.

**Član 65.**

**Upis učenika u stručnu školu**

1. U stručnu školu mogu se upisati učenici na osnovu:

a) općeg uspjeha u završnim razredima osnovne škole i uspjeha iz pojedini nastavnih predmeta relevantnih za dati tip škole;

b) pedagoškog kartona učenika koji su radili po individualnim obrazovnim programima u osnovnoj školi.

1. Bliži propis o kriteriju, sadržaju i načinu upisa u stručnu školu donosi Općinski načelnik.

**Član 66.**

**Polaganje završnog ispita**

1. Na završetku obrazovanja u stručnoj školi polaže se završni ispit.
2. Od polaganja završnog ispita se oslobađaju učenici koji su sve razrede u stručnoj školi završili odličnim uspjehom i imaju primjereno vladanje.
3. Nastavnim planom i programom za svaku školu utvrđuje se načina polaganja završnog ispita.
4. Bliži propis o kriterijima, sadržaju i načinu polaganja završnog ispita u stručnoj školi donosi Općinski načelnik.

**Član 67.**

**Izvođenje praktične nastave**

1. Praktična nastava u stručnoj školi izvodi se u skladu s nastavnim planovima i programima u školskim radionicama, laboratorijima i kabinetima, te drugim objektima na nastavu opremljenim u skladu s odgovarajućim normativima.
2. Praktična nastava se izvodi pod stručnim nadzorom srednje škole u privrednom društvu, ustanovi ili kod obrtnika ako imaju odgovarajuću savremenu opremu, tehničko – tehnološka sredstva i druge odgovarajuće uslove u skladu sa Nastavnim planom i programom.
3. Uslovi, oblici, metode i postupci izvođenja praktične nastave, te vršenje stručnog nadzora reguliše se ugovorom srednje škole sa privrednim društvom, ustanovim ili obrtnikom.

**Član 68.**

**Ferijalna praksa u stručnoj školi**

1. Nastavnim planom i programom stručne škole može se utvrditi obveza, program, vrijeme i trajanje obavljanja ferijalne prakse učenika, kao dopuna praktične nastave.
2. Uslove, oblike, metode, postupke i fond časova izvođenja ferijalne prakse, propisuju se posebnim pravilnikom, na osnovu koga srednje škole zaključuju ugovor sa privrednim društvima, ustanovama i obrtnicima i drugim zainteresovanim subjektima.

**Član 69.**

**Eksperimentalna nastava u stručnoj školi**

1. U stručnoj školi može se organizovati izvođenje eksperimentalne nastave po

posebnom nastavnim planu i programu.

1. Uvođenje eksperimentalnog nastavnog plana i programa odobrava Općinski načelnikna osnovu zahtjeva škole.

**UČENICI**

**Član 70.**

**Status učenika**

1. Status učenika srednje škole se stiče upisom.
2. Status redovnog učenika može se steći samo na jednoj srednjoj školi.
3. Upis učenika u srednju školu vrši se na osnovu konkursa koji se objavljuje putem sredstava informisanja najmanje dva mjeseca prije početka školske godine.
4. Pravo konkurisanja imaju svi učenici koji podnesu dokaz o zdravstvenom stanju u skladu sa ovom Odlukom i koji na dan upisa nisu stariji od 18.godina.
5. Ukoliko je učenik sa teškoćama u razvoju, pored dokaza o zdravstvenom stanju dostavlja:
6. Pedagoški dosije iz osnovne škole
7. nalaz i mišljenje stručnjaka iz odgovarajuće ustanove zdravstvenog ili socijalnog tipa kojim se određuje način edukacije.
8. Bliži uslovi i kriteriji za upis učenika u srednju školu na području Općine, utvrđuju se Pravilnikom o upisu učenika u srednju školu, koji donosi Općinski načelnik.
9. Upis učenika u I razred srednjih škola u državnoj svojini na području Općine se vrši na osnovu objedinjenog konkursa objavljenog na javnim oglasima.
10. Način upisa u srednju školu utvrđuje se aktom srednje škole u skladu sa uslovima i kriterijima propisanim ovom Odlukom.

**Član 71.**

**Komisija za upis učenika u srednju školu**

1. Upis učenika u srednju školu obavlja školska komisija koju sačinjavaju pedagog (stručni saradnici) i dva nastavnika škole.
2. Komisija iz prethodnog stava imenuje direktor škole.

**Član 72.**

**Izvještaj o upisu učenika**

1. Srednja škola je dužna da obavi upis učenika i da nadležnoj Općinskoj službi podnese izvještaj do 30. avgusta tekuće godine.
2. Srednja škola, registrovana za obrazovanje odraslih, podnosi nadležnoj općinskoj službi izvještaj o upisu odraslih, najkasnije deset dana nakon početka nastave.

**Član 73.**

**Upis učenika koji nastavljaju obrazovanje**

1. Učenici koji su se obrazovali u drugoj Općini, Kantonu ili entitetu upisuju se i nastavljaju obrazovanje pod istim uslovima kao i učenici u općini Žepče.
2. Kod upisa učenika iz stava (1) ovog člana u II, III, IV razred nastavničko vijeće srednje škole utvrđuje obavezu polaganja dopunskog ispita za pojedine predmete koje učenici nisu izučavali.
3. U spornim slučajevima o načinu upisa i nastavljanja obrazovanja odlučuje nadležna Općinska služba.

**Član 74.**

**Nostrifikacija i ekvivalentno prevođenje**

Državljani Bosne i Hercegovine koji su završili osnovno, ili srednje obrazovanje, odnosno dijelove srednjeg obrazovanja u inozemstvu, mogu se uslovno upisati u osnovnu, odgovarajuću srednju školu ili visokoobrazovnu instituciju dok se ne izvrši nostrifikacija, odnosno ekvivalencija njihovih svjedočanstva, a najkasnije do završetka prvog polugodišta tekuće godine, odnosno roka predviđenog za upis u visokoobrazovnu instituciju.

**Član 75.**

**Upis stranih državljana u srednju školu**

1. Strani državljani i lica bez državljanstva upisuju se u srednju školu pod istim uslovima kao i državljani Bosne i Hercegovine ako ugovorima ili međunarodnim konvencijama nije drugačije određeno.
2. Strani državljanin i lica bez državljanstva plaćaju troškove obrazovanja ako međunarodnim ugovorima, sporazumima ili drugim aktima nije drugačije utvrđeno.
3. Troškovi obrazovanja iz prethodnog stava se uređuju posebnom Odlukom.

**Član 76.**

**Učenička knjižica**

1. Srednja škola upisanim učenicima na početku obrazovanja izdaje učeničku knjižicu.
2. Učenička knjižica je javna isprava kojom se dokazuje status učenika srednje škole.
3. Sadržaj i oblik učeničke knjižice propisuje Općinski načelnik u skladu sa ovim Odlukom.

**Član 77.**

**Obrazovanje učenika u slučaju težih oboljenja**

1. Učeniku srednje škole koji ima teže oboljenje, te iz tog razloga ne može pohađati nastavu u školi gdje je registrovan, obrazovanje će biti pruženo u bolnici ili kući na zahtjev roditelja.
2. Škola je dužna učenicima iz stava (1) ovog člana, napraviti plan realizacije nastavnog plana i programa za dati tip škole.
3. Ukoliko škola nije u mogućnosti zadovoljiti potrebe učenika iz stava (1) ovog člana konačnu odluku donosi nadležna općinska služba.
4. Organizovanje i izvođenje nastave za učenike koji ne pohađaju nastavu u školi zbog težeg oboljenja utvrđuju se posebnim Pravilnikom.

**Član 78.**

**Istovremeno pohađanje drugog programa srednje škole**

1. Učenik srednje škole može se istovremeno upisati i polagati predmete drugog programa srednje škole u istovrsnoj ili drugoj srednjoj školi i kao polaznik obrazovanja odraslih steći drugo obrazovanje, izuzev u gimnaziji i srednjoj vjerskoj školi.
2. Izuzetno, muzičku školu mogu pohađati učenici koji redovno pohađaju i drugu srednju školu.
3. Pravilima srednje škole utvrđuju se bliži uslovi sticanja obrazovanja u smislu stava (1) ovog člana.

**Član 79.**

**Prestanak statusa učenika**

1. Status učenika srednje škole prestaje:
2. završavanjem obrazovanja u srednjoj

školi,

1. ispisivanjem iz srednje škole
2. gubljenjem prava na dalje redovno

obrazovanje u toj školi,

1. isključivanjem iz srednje škole,
2. napuštanjem srednje škole.
3. Postupak i uslovi za utvrđivanje napuštanja srednje škole utvrđuju se pravilima srednje škole.

**Član 80.**

**Ponavljanje razreda**

1. Redovan učenik koji uspjehom ne završi razred ima pravo da ponovi razred.
2. U toku obrazovanja učenik može samo jedanput da ponovi razred.

**Član 81.**

**Ispisivanje učenika iz srednje škole**

1. Učenik se može ispisati iz srednje škole:
2. kada iz objektivnih razloga mora prekinuti obrazovanje,
3. kada prelazi u drugu srednju školu.
4. Učenik se može ispisati i u drugim slučajevima, ali najkasnije dva mjeseca prije završetka nastave u drugom polugodištu, odnosno dva mjeseca prije završetka obrazovanja.
5. Srednja škola može učenicima koji su proglašeni vrhunskim sportistima ili nagrađenim učenicima sa međunarodnih takmičenja odobriti odsustvovanje sa nastave radi pripremanja i učešća na takmičenjima u skladu sa pravilima škole.

**Član 82.**

**Promjena započetog školovanja**

1. Srednja škola je dužna da u toku obrazovanja sistematski prati razvoj učenika, njihove sklonosti i sposobnosti, vrednuje rezultate njihovog rada.
2. Redovnom učeniku se može odobriti promjena započetog školovanja na način koji se reguliše posebnim pravilnikom.

**Član 83.**

**Ocjenjivanje učenika**

1. Ocjenjivanje učenika u srednjoj školi je javno, kontinuirano i brojčano.
2. Brojčane ocjene iz predmeta ili oblasti/ modula su: odličan (5), vrlo dobar (4), dobar (3), dovoljan (2), nedovoljan (1).
3. Ocjena nedovoljan (1) nije prolazna.
4. Napredovanje, vrednovanje i ocjenjivanje učenika bliže se uređuju posebnim propisima u skladu sa ustanovljenim standardima uspjeha učenika i ocjenjivanja postignuti rezultata od strane Agencije za obrazovanje.
5. Napredovanje, vrednovanje i ocjenjivanje učenika, koji se obrazuju po modularnom nastavnom planu i programu, bliže se uređuju posebnim propisom, u skladu sa ustanovljenim standardima uspjeha učenika i ocjenjivanja postignuti rezultata od straneAgencije za obrazovanje.

**Član 84.**

**Opći uspjeh i zaključivanje ocjena**

1. Zaključenu ocjenu iz pojedinih nastavnih predmeta utvrđuje razredno vijeće na prijedlog predmetnog nastavnika.
2. Opći uspjeh učenika utvrđuje se na osnovu zaključnih ocjena na kraju oba polugodišta, a za učenike upućene na popravni ispit poslije obavljenih ispita.
3. Nastavničko vijeće nakon svakog polugodišta analizira rad i rezultate rada odjeljenja, razreda i škole, razrednih vijeća i nastavnika, te usvaja izvještaj o uspjehu učenika.

**Član 85.**

**Prigovor roditelja na zaključenu ocjenu**

1. Učenik i njegov roditelj imaju pravo prigovora na zaključenu ocjenu.
2. Prigovorom se može tražiti izuzeće predmetnog nastavnika u komisiji.
3. Prigovor se podnosi nastavničkom vijeću u roku od tri dana od dana zaključivanja ocijene i obavještenja roditelja.
4. Nastavničko vijeće dužno je da u roku od tri dana od prijema prigovora donese odluku o prigovoru.
5. Ako nastavničko vijeće usvoji prigovor, obrazovat će komisiju koja će provjeriti znanje učenika u roku od dva dana od usvajanja prigovora.
6. Ocjena komisije je konačna.

**Član 86.**

**Utvrđivanje općeg uspjeha učenika**

1. Opći uspjeh učenika utvrđuje se na osnovu prosjeka prolaznih ocjena iz svih nastavnih predmeta.
2. Učenik je završio razred sa uspjehom:
3. odličan (5), ako je postigao prosječnu ocjenu najmanje 4,50;
4. vrlo dobar (4), ako je postigao prosječnu ocjenu najmanju 3,50;
5. dobar (3), ako je postigao prosječnu ocjenu najmanje 2,50;
6. dovoljan (2), ako je postigao prosječnu ocjenu najmanje 2,00.
7. Pored općeg uspjeha u svjedodžbama i drugim dokumentima o postignutom uspjehu upisuje se brojčana ocjena zaokružena s dvije decimale.
8. Učenik je završio razred, odnosno obrazovanje, kada je završio sve obveze utvrđenje nastavnim planom i programom i nema zaključenih nedovoljnih ocjena.
9. Svake godine škola bira učenika generacije iz završnog razreda.
10. Način izbora učenika generacije regulirat će se pravilnikom školski odbor na prijedlog ravnatelja škole uz suglasnost Općinskog načelnika.

**Član 87.**

**Popravni ispit**

1. Učenik koji na kraju drugog polugodišta, odnosno obrazovanja ima jednu ili dvije nedovoljne ocijene upućuje se na popravni ispit u avgustovskom ispitnom roku.
2. Učenik koji ne položi popravni ispit upućuje se da ponovi razred.
3. Učenik koji na kraju drugog polugodišta ima tri ili više nedovoljnih ocjena upućuje se da ponovi razred.
4. Učenik srednje škole može u toku obrazovanja ponoviti samo jedan razred.

**Član 88.**

**Ocjenjivanje vladanja učenika**

1. U srednjoj školi ocjenjuje se i vladanje učenika.
2. Ocijene iz vladanja su: primjereno, vrlo dobro, dobro, zadovoljava i loše.
3. Ocjenu iz vladanja utvrđuje razredno vijeće na prijedlog razrednika.

**Član 89.**

**Završavanje dva razreda u toku školske godine**

1. Učenik koji u toku obrazovanja pokaže izuzetne sposobnosti i ima odličan uspjeh može brže napredovati, odnosno završiti dva razreda u toku jedne školske godine.
2. Pravilima srednje škole utvrđuje se način bržeg napredovanja, odnosno završetka dva razreda u toku jedne školske godine.

**Član 90.**

**Svjedodžba i diploma**

1. O završenom razredu, odnosno obrazovanju, srednja škola izdaje svjedodžbu, a učeniku koji s uspjehom položi maturski, odnosno završni ispit srednje škole izdaje se diploma o završenoj srednjoj školi, uz navođenje općeg uspjeha izračunatog na dvije decimale i srednje ocjene.
2. Učeniku koji je oslobođen polaganja mature, odnosno završnog ispita izdaje se diploma sa napomenom da je oslobođen.
3. Svjedodžba, odnosno diploma koju izdaje verifikovana srednja škola ima važnost javne isprave.

**Član 91.**

**Vrednovanje svjedodžbi i diploma**

Svjedodžba, odnosno diploma stečena na području Bosne i Hercegovine u registrovanim srednjim školama ima istu vrijednost kao i svjedodžba, odnosno diploma stečena u odgovarajućim srednjim školama na teritoriji Općine.

**Član 92.**

**Izdavanje duplikata javnih isprava**

Na zahtjev učenika, njegovog roditelja, srednja škola izdaje duplikat svjedodžbe, odnosno diplome, na osnovu podataka iz matične knjige.

**Član 93.**

**Dokumentacija i evidencija u srednjoj školi**

1. Srednja škola vodi evidenciju i dokumentaciju o obrazovno-odgojnoj djelatnosti: matičnu knjigu, odjeljenjske knjige i registre i sl.
2. Podaci u matičnoj knjizi su trajne vrijednosti.
3. Sadržaj svjedodžbe, diplome i način vođenja evidencije i dokumentacije u svim tipovima srednjih škola bliže se uređuje propisom koji donosi Općinski načelnik.

**Član 94.**

**Dopunski i razredni ispit**

1. Učenik može polagati dopunski i razredni ispit.
2. Dopunski ispit može se polagati iz određenih predmeta ili oblasti u slučajevima promjene i daljnjeg nastavka srednje škole, te nakon provedenog postupka nostrifikacije ukoliko je isti potreban.
3. Nastavničko viječe srednje škole utvrđuje obim polaganja dopunskog ispita.
4. Razredni ispit polažu redovni učenici koji su iz opravdanih razloga ostali neocijenjeni na kraju nastavne godine, odnosno obrazovanja.
5. Razredni ispiti se organizuju u slučajevima kada je učenik opravdano izostao s nastave više od jedne trećine planiranih sati u drugom polugodištu.
6. U slučaju utvrđenih nepravilnosti nastavničko vijeće će poništiti ispit.
7. Organizacija način, vrijeme i uslovi polaganja ispita u srednjoj školi bliže se uređuju pravilima škole.

**Član 95.**

**Posebna diploma za postignute rezultate**

1. Učeniku koji u toku srednjeg obrazovanja i odgoja postigne odličan uspjeh iz svih nastavnih predmeta i ima primjereno vladanje tokom trogodišnjeg ili četverogodišnjeg obrazovanja izdaje se, pored svjedodžbe o završenim razredima i diplome o završenom obrazovanju, i posebna diploma u znak priznanja za postignute rezultate.
2. Učeniku generacije izdaje se, pored svjedodžbe o završenim razredima i diplome o završenom obrazovanju, i diploma za učenika generacije.
3. Učeniku koji postiže naročite rezultate u obrazovno-odgojnom procesu i drugim aktivnostima u srednjoj školi mogu se dodjeljivati pohvale i nagrade pod uslovima i na način utvrđen pravilima srednje škole.
4. Izgled Obrazaca iz stava (1) , (2) i (3) ovog člana, utvrđuju se pravilima škole.

**Član 96.**

**Izricanje odgojno-disciplinskih mjera**

1. Učeniku koji neredovno pohađa srednju školu, nemarno se odnosi prema radu i učenju, drugim aktivnostima u školi, ima nepravilan odnos prema drugim učenicima i nastavnicima, te školskoj imovini mogu se izreći odgojno-disciplinske mjere kada se može očekivati da će se izricanjem mjera ostvariti cilj odgoja.
2. Odgojno-disciplinske mjere mogu biti:
3. ukor razrednika,
4. ukor razrednog vijeća
5. ukor direktora,
6. ukor nastavničkog vijeća,
7. isključenje iz srednje škole.
8. Ukor nastavničkog vijeća i isključenje iz škole izriče nastavničko vijeće o čemu se donosi rješenje.
9. Bliže odredbe o povredama discipline, postupku za utvrđivanje disciplinske odgovornosti učenika, dužini izrečene odgojno-disciplinske mjere, njenom ublažavanju i ukidanju posljedičnom odnosu na ocjenu iz vladanja učenika i naknadu počinjene materijalne štete utvrđuju se pravilima srednje škole.

**Član 97.**

**Prigovor roditelja na ocjenu vladanja**

1. Izrečena odgojno-disciplinska mjera povlači snižavanje ocijene iz vladanja učenika.
2. Učenik, odnosno njegov roditelj, protiv odgojno-disciplinske mjere ukor nastavničkog vijeća ili isključivanje iz škole mogu izjaviti žalbu školskom odboru.
3. Odgojno-disciplinska mjera važi za školsku godinu za koju je izrečena, a u toku školske godine može se ublaživati ili ukinuti.
4. Ukoliko učenik u kontinuitetu od dva mjeseca ima izrečenu jednu od odgojno-disciplinskih mjera ne može mu se ublažiti ili ukinuti ista.

**Član 98.**

**Vijeće učenika**

1. U srednjoj školi formira se vijeće učenika radi ostvarivanja neposredne saradnje s organima škole.
2. Srednja škola je obvezna da na početku školske godine upozna učenike sa njihovim pravima, odnosno dužnostima i odgovornostima utvrđenim ovom Odlukom i pravilima škole.
3. Učenici obrazuju vijeće učenika odjeljenja i vijeće učenika škole.
4. Vijeće učenika škole sačinjavaju predstavnici vijeća odjeljenja.
5. Uzimajući u obzir dob učenika koji pohađaju školu, škola im pomaže da osnuju vijeće učenika, čija je funkcija da: promoviše interese škole u zajednici na čijoj lokaciji se škola nalazi, predstavlja stavove učenika školskom odboru škole, podstiče angažman učenika u radu škole, informiše školski odbor o svojim stavovima kada ocijeni da je to potrebno ili, po zahtjevu školskog odbora, daju svoj doprinos o svakom pitanju koje se odnosi na rad i upravljanje školom.
6. Bliže odredbe o radu vijeća učenika škole uređuju se općim aktima škole.

**PRAVA I OBVEZE RODITELJA**

**Član 99.**

**Prava i obveze roditelja**

1. Roditelji su odgajatelji svoje djece.
2. Roditelji imaju pravo i obvezu starati se o odgoju i obrazovanju svoje djece.
3. Pravo je roditelja da, u skladu s njihovim interesima, odaberu obrazovanje koje će njihova djeca sticati, pod uslovom da se takvim izborom ostvaruju odgovarajuće obrazovne potrebe djeteta.
4. Roditelji imaju pravo obrazovati djecu u javnoj ili privatnoj školi.
5. Privatne škole, u pogledu uslova i procedura, osiguravaju jednake mogućnosti za upis svim učenicima.
6. U ostvarivanju svojih prava, roditelji ne mogu ograničiti prava svoje djece da imaju pristup i uživaju korist od obrazovanja primjerenog njihovom uzrastu i sposobnostima.
7. Svoje pravo na izbor obrazovanja djece roditelji ne mogu ostvarivati na način kojim se promovišu predrasude na rasnoj, spolnoj, nacionalnoj, jezičkoj, vjerskoj i svakoj drugoj osnovi, kao i na način protivan ovoj Odluci.
8. Roditelj je, prema zahtjevu i uputama škole, obavezan da odvede dijete u odgovarajuću ustanovu zdravstvenog ili socijalnog tipa radi procjene njegovih individualni sposobnosti.
9. Ukoliko na inicijativu škole, roditelji ne odvedu dijete u odgovarajuću ustanovu zdravstvenog ili socijalnog tipa radi procjene njegovih individualnih sposobnosti, podliježu kaznenim odredbama utvrđenim ovom Odlukom.
10. Roditelj je odgovoran i dužan izmiriti materijalnu štetu koji počini učenik srednje škole u iznosu procjenjene štete.

**Član 100.**

**Vijeće roditelja**

1. Srednja škola je obvezna da na početku školske godine upozna roditelje sa njihovim pravima, odnosno dužnostima i odgovornostima utvrđenim ovom Odlukom i pravilima škole.
2. Obaveza roditelja je da u saradnji sa nastavnicima pomognu u procjeni i izboru tipa srednje škole koja će biti u skladu s interesima, sklonostima i mogućnostima učenika.
3. Roditelji učenika imaju pravo, a škola obavezu, pomoći roditeljima da osnuju vijeće roditelja, čije članove biraju roditelji učenika, a način i procedura osnivanja i rada vijeća roditelja utvrđuje se općim aktima škole.
4. Vijeće roditelja promoviše interese škole u zajednici na čijem području se škola nalazi, predstavlja stavove roditelja školskom odboru, podstiče angažman roditelja u radu škole, informiše školski odbor o svojim stavovima kada ocijeni da je to potrebni ili, po zahtjevu školskog odbora o svakom pitanju koje se odnosi na rad i upravljanje školom, učestvuje u izradi i realizaciji odgovarajućih projekata kojima se podstiče i unapređuje obrazovni rad u školi.

**NASTAVNICI, STRUČNI SARADNICI, SARADNICI I OSTALI RADNICI U ŠKOLI**

**Član 101.**

**Profil i stručna sprema nastavnika, stručnih saradnika i saradnika u srednjoj školi**

1. Nastavnim planovima i programima, u zavisnosti o tipu srednje škole, utvrđuje

se profil i stručna sprema nastavnika

općeobrazovne, stručno-teoretske i praktične

nastave.

1. U gimnazijama sadržaje općeobrazovnih nastavnih predmeta mogu realizovati nastavnici koji su završili odgovarajuće fakultete koji obrazuju nastavnike najmanje VII stepena stručne spreme ili najmanje II (drugim) ciklusom odgovarajućih studija visokog obrazovanja u trajanju od jedne godine (60 ECTS bodova) ili dvije godine (120 ECTS bodova)- ukupno (300 ECTS bodova) bolonjskog studija, sa bodovima prvog ciklusa, koji su stekli akademsku titulu i zvanje magistra ili ekvivalenta za određenu oblast.
2. U srednjim tehničkim i srodnim školama programske sadržaje općeobrazovnih nastavnih predmeta mogu realizovati nastavnici koji su završili odgovarajuće fakultete koji obrazuju nastavnike najmanje VII stepena stručne spreme ili najmanje I (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su stekli akademsku titulu odnosno stručno zvanje bachelor ili ekvivalenta za određenu oblast.
3. U srednjim stručnim školama programske sadržaje općeobrazovnih nastavnih predmeta mogu realizovati nastavnici koji su završili odgovarajuće fakultete koji obrazuju nastavnike najmanje VII stepena stručne spreme ili najmanje I (prvim) ciklusom odgovarajućeg studija visokog obrazovanja u trajanju od najmanje tri godine (180 ECTS bodova) bolonjskog studija , koji se stekli akademsku titulu, odnosno stručno zvanje bachelor ili ekvivalenta za određenu oblast.
4. U srednjim tehničkim i srodnim školama programske sadržaje stručno-teorijskih predmeta mogu realizovati nastavnici koji su završili odgovarajuće fakultete koji obrazuju nastavnike najmanje VII stepena stručne spreme i dopunsko psihološko-pedagoško i metodičko obrazovanje stečeno na fakultetu koji obrazuje nastavnike ili najmanje I (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su steklu akademsku titulu, odnosno stručno zvanje bachelor ili ekvivalenta za određenu oblast i dopunsko psihološko-pedagoško i metodičko obrazovanje stečeno na fakultetu koji obrazuje nastavnike.
5. U srednjim stručnim školama programske sadržaje stručno-teorijskih predmeta mogu realizovati nastavnici koji su završili odgovarajuće fakultete koji obrazuju nastavnike najmanje VII stepena stručne spreme i dopunsko psihološko-pedagoško i metodičko obrazovanje stečeno na fakultetu koji obrazuje nastavnike ili najmanje I (prvim) ciklusom odgovarajućeg studija visokog obrazovanja u trajanju od najmanje tri godine (180 ECTS bodova) bolonjskog studija, koji su stekli akademsku titulu, odnosno stručno zvanja bachelor ili ekvivalenta za određenu oblast i dopunsko psihološko-pedagoško i metodičko obrazovanje stečeno na fakultetu koji obrazuje nastavnike.
6. U srednjim tehničkim i srodnim i stručnim školama praktičnu nastavu mogu izvoditi nastavnici sa završenim najmanje V stepenom stručne spreme, specijalisti, odnosno sa završenim majstorskim ispitom ili najmanje I (prvim) ciklusom odgovarajućeg studija visokog obrazovanja bolonjskog studija u trajanju od najmanje tri godine (180 ECTS bodova), koji su stekli akademsku titulu, odnosno stručno zvanje bachelor ili ekvivalenta za određenu oblast, sa pet godina odgovarajućeg radnog iskustva u skladu sa stručnim zvanjem i dopunskim psihološko-pedagoškom i metodičkim obrazovanjem stečenim na fakultetu koji obrazuje nastavnike.
7. Stručnu pomoć i podršku tokom školovanja učenika sa posebnim obrazovnim potrebama pružaju defektolozi različitih usmjerenja ili edukatori - rehabilitatori za rad u nastavi sa završenim najmanje VII stepenom stručne spreme ili najmanje I (prvim) ciklusom odgovarajućeg studija visokog obrazovanja u trajanju od najmanje četiri godine (240 ECTS bodova) bolonjskog studija, koji su stekli akademsku titulu, odnosno zvanje bachelor ili ekvivalenta za određenu oblast.
8. Općeobrazovnu, stručno-teorijsku, praktičnu i nastavu u okviru labaratorijskog rada, u skladu sa stavovima (1), (2), (3) i (4) ovog člana, u srednjoj školi izvode i lica sa završenim I, II ili III ciklusom bolonjskog visokoobrazovnog procesa na nastavničkom fakultetu ili drugom fakultetu i dopunskim pedagoško-psihološkim i didaktičko-metodičkim obrazovanjem stečenim na fakultetu koji obrazuje nastavnike.
9. Za inkluzivno obrazovanje potrebne su vještine u individualiziranju nastavnog procesa u skladu sa različitim mogućnostima i dinamikom učenja svih učenika, što obvezuje nastavnike da se stručno usavršavaju za pružanje podrške učenicima u procesu učenja na fleksibilan način.
10. Poslove nastavnika predsjednika stručnih aktiva može obavljati nastavnik koji ima položen stručni ispit.
11. Na poslove mentora za stručno osposobljavanje pripravnika imenuje se nastavnik koji ispunjava uslove da ima ocjenu o radu naročito se ističe ili 5 godina radnog staža u struci, a ukoliko škola ne raspolaže ovim kadrom može se angažovati najkompetentniji nastavnik te struke, na obrazloženi prijedlog direktora.
12. U spornim slučajevima o stručnoj spremi iz stava (1) ovog člana, rješava nadležna Općinska služba, a nakon prethodno pribavljenog mišljenja odgovarajuće visokoškolske ustanove.
13. Rješenje iz prethodnog stava je konačno i protiv istog se ne može izjaviti žalba.

**Član 102.**

**Prava, obveze i poslovi nastavnika, stručnih saradnika i saradnika u**

**srednjoj školi**

1. Pravo i obveza nastavnika, stručnih suradnika i saradnika je da organizuju i obavljaju neposredan obrazovno-odgojni rad, prate, podstiču i pomažu razvoj učenika, stalno se stručno usavršavaju i izvršavaju druge zadatke utvrđene ovom Odlukom i aktima škole.
2. Stručnu pomoć nastavnicima, stručnim saradnicima i saradnicima pruža savjetnici za stručno-pedagoški radkroz savjetodavno-instruktivni rad.
3. Ako radnik škole, odnosno drugo lice koje je imenovano na funkciju ima ugovor o radu na neodređeno vrijeme u školi, na njegov će zahtjev ugovor o radu mirovati do prestanka mandata.
4. Obrazovno-odgojni rad u školi obavljaju nastavnici, stručni saradnici i saradnici.
5. Primarni zadatak nastavnika stručnih saradnika i saradnika u školi je neposredan obrazovno-odgojni rad u okviru nastavnih planova i programa , uvažavajući funkcionalnu kreativnost pedagoškog rada, principe demokratičnosti i ljudskih prava.
6. Lica iz stava (1) ovog člana obavljaju sljedeće poslove:
7. ostvaruju ciljeve i zadatke obrazovanja

odgoja utvrđene ovom Odlukom i na osnovu nje donesenim propisima i drugim aktima;

1. realizuju nastavne planove i programe u

okviru 40-časovne radne sedmice i godišnjeg programa rada škole;

1. prate i vrednuju uspjeh u učenju

vladanju učenika;

1. vode evidenciju i dokumentaciju o

obrazovno-odgojnom radu;

1. sarađuju sa organima upravljanja i

organima rukovođenja u školi, roditeljima učenika i međusobno u domenu unapređenja obrazovanja i odgoja;

1. učestvuju u radu stručnih organa škole

radi unapređenja djelotvornosti rada škole i

1. izvršavaju druge obaveze po nalogu

direktora škole koje proizlaze iz općih akata škole i godišnjeg programa rada škole.

**Član 103.**

**Stručni saradnici i saradnici**

1. Pedagoške, psihološke, andragoške, socijalne, zdravstvene, bibliotekarske i druge stručne poslove obrazovno-odgojnog rada u srednjoj školi obavljaju stručni saradnici sa završenim stepenom i vrstom stručne spreme utvrđenim Pedagoškim standardima, kao i položenim stručnim ispitom.
2. Organizacija i realizacija poslova stručnih saradnika i saradnika u srednjoj školi planira se i obavlja u skladu sa Pedagoškim standardima uz suglasnost nadležne općinske Službe.

**Član 104.**

**Uslovi za zasnivanje radnog vremena nastavnika, stručnih saradnika i saradnika**

1. Poslove nastavnika, stručnog saradnika i saradnika može obavljati lice koje osim uslova utvrđenih zakonom, ispunjava i sljedeće uslove:
2. ima nivo obrazovanja u skladu sa

Nastavnim planom i programom, odnosno Pedagoškim standardima za srednju školu;

1. ima položen stručni ispit za

samostalan obrazovno-odgojni rad;

1. da je zdravstveno sposoban za

obavljanje poslova nastavnika ili stručnog saradnika.

1. Na nastavnika, odnosno stručnog saradnika koji se prima u svojstvu pripravnika, ne odnosi se traženi uvijet iz stava (1) točka b) ovog člana.
2. Diplome izdate u Bosni i Hercegovini, kao i diplome izdate u bivšoj SFRJ do 6.aprila 1992.godine sa istim stepenom i vrstom školske spreme koja se traži za nastavnike i stručne saradnike škole, imaju jednaku vrijednost, a na osnovu Zakona o važnosti javnih isparava u Bosni i Hercegovini („Službeni glasnik Bosne i Hercegovine“, broj:23/4).
3. Za dokazivanje ispunjavanja uslova iz stava (1) točka c) ovog člana, priznaje se samo ljekarsko uvjerenje koje izdaje ovlaštena zdravstvena ustanova.
4. Poslove nastavnika u srednjoj školi na neodređeno radno vrijeme može obavljati osoba koja ima odgovarajuću školsku spremu definiranu Nastavnim planom i programom i položen stručni ispit za nastavnika.
5. Poslove stručnog saradnika ili saradnika u srednjoj školi na neodređeno radno vrijeme može obavljati osoba koja ima odgovarajuću školsku spremu definiranu Pedagoškim standardima i položen stručni ispit za stručnog saradnika ili saradnika.

**Član 105.**

**Ostali radnici u srednjoj školi**

1. Administrativno-finansijske, analitičke, normativno-pravne, personalne, statističke i druge poslove, obavljaju administrativno-finansijski radnici i sekretari sa završenim stepenom i vrstom stručne spreme utvrđene Pedagoškim standardima.
2. Pomoćno-tehničke i druge poslove obavlja pomoćno-tehničko osoblje sa završenim stepenom i vrstom stručne spreme utvrđene Pedagoškim standardima.

**Član 106.**

**Zapošljavanje u srednjoj školi**

1. Škola čiji je osnivač Općinsko vijeće je dužna u skladu sa Nastavnim planom i programom odnosno Pedagoškim standardima, da dostavi Općinskom načelniku i nadležnoj općinskojSlužbi podatke o potrebama za popunom upražnjenih radnih mjesta.
2. Škola čiji je osnivač Općinsko vijeće dužna je vršiti prijem nastavnika, stručnih saradnika i ostalih radnika u školi na osnovu javnog konkursa/oglasa, koji raspisuje školski odbor srednje škole, uz prethodnu saglasnost Općinskog načelnika i u skladu sa Programom zbrinjavanja mogućeg tehnološkog viška, kao i Pravilnika o upošljavanju djelatnika u javnim ustanovama osnovnim i srednjim školama općine Žepče.
3. Konkurs se raspisuje najmanje dva puta u toku školske godine i to prije početka školske godine i prije početka drugog polugodišta, i objavljuje u jednom dnevnom ili sedmičnom listu.
4. Ostali radnici primaju se u radni odnos putem javnog oglasa koji se objavljuje u jednom dnevnom ili sedmičnom listu.
5. Izuzetno, radi obezbjeđenja stručne zastupljenosti nastave, odnosno nesmetanog odvijanja obrazovno-odgojnog procesa, a do okončanja postupka po raspisanom konkursu/oglasu, direktor škole može, bez konkursa/oglasa, primiti u radni odnos na određeno vrijeme lice koje ispunjava uslove utvrđene ovom Odlukom, na period ne duži od 60 dana.
6. Izuzetno, ako se po okončanju konkursa ne bude moglo izabrati stručno lice, direktor škole može angažovati lice na poslove instruktivne nastave.
7. Angažovanje lica iz stava (6) ovog člana, se vrši u svojstvu radnika na određeno vrijeme odnosno na period do kraja polugodišta.
8. Radno-pravni status radnika škole koji je ostao djelomično ili u cijelosti bez poslova i radnih zadataka u školi rješava se u skladu sa odredbama Zakona o radu i granskog kolektivnog Ugovora.
9. Škola čiji je osnivač drugo pravno ili fizičko lice vrši prijem radnika na osnovu javnog konkursa/oglasa, u skladu sa uslovima, kriterijima i postupkom utvrđenim aktima škole.
10. U slučajevima kada je neophodno angažovati nastavnika ili lice za realizaciju nastave koje nije završilo nastavnički fakultet, škola može angažovati radnika ugovorom o djelu, a koji zbog specifičnih razloga, odnosno opravdanih potreba pedagoške prirode, može obavljati do kraja nastavne godine.
11. Škola čiji je osnivač Općinsko vijeće je dužna dostaviti nadležnoj Općinskoj službi podatke o radnicima škole za čijim je radom djelomično ili u cjelosti prestala potreba na nivou škole.

**Član 107.**

**Ljekarski i sistematski pregled radnika**

1. Svi radnici srednje škole moraju biti ljekarski pregledani do početka nastave za tu školsku godinu.
2. Troškovi sistematskog pregleda padaju na teret Kantona**.**
3. Ako se u toku školske godine ustanovi da je nastavnik ili drugi radnik škole obolio od zarazne bolesti, ili ima ozbiljne psihičke poremećaje, utvrđene od strane ovlaštene zdravstvene ustanove, bit će oslobođen od izvođenja nastave i neposrednog kontakta s učenicima do izlječenja.
4. Podaci o zdravstvenom stanju radnika se moraju koristiti u skladu sa važećim propisima zaštite ličnih podataka.
5. Lice koje boluje od zarazne ili duševne bolesti ili je prema nalazu stručnog ljekara postalo ovisnik, ne može raditi u srednjoj školi,
6. Bliže odredbe ovog člana regulisat će se Pravilima škole.

**Član 108.**

**Upućivanje radnika na ocjenu radne sposobnosti**

1. U slučaju osnovne sumnje da je radniku škole psihičko ili fizičko zdravlje narušeno u mjeri koja bitno umanjuje radnu sposobnost, na osnovu mišljenja i prijedloga Nastavničkog vijeća, nadležne Općinske službe, savjetnika za stručni-pedagoški nadzor, ravnatelj škole donosi Odluku o upućivanju djelatnika na ocjenu radne sposobnosti.
2. Na odluku o upućivanju radnika na ocjenu radne sposobnosti nezadovoljni radnik ima pravo podnijeti žalbu školskom odboru.
3. Odluka školskog odbora na podnesenu žalbu je konačna.
4. Radnik čija je žalba odbačena ili odbijena, obavezan je na osnovu konačne odluke školskog odbora podvrgnuti se ocijeni radne sposobnosti.
5. Troškovi vezani za ocjenu radne sposobnosti padaju na teret škole.
6. Radnik škole koji odbije izvršiti odluku iz stava (4) ovog člana, čini povredu dužnosti.
7. Ako se ocjenom radne sposobnosti od strane ovlaštene osobe utvrdi da nastavnik, stručni saradnik ili saradnik nije u mogućnosti uredno izvršavati obaveze u obrazovno-odgojnom radu ili da drugi radnici ne mogu obavljati poslove na koje su raspoređeni zbog trajno narušenog psihičkog ili fizičkog zdravlja, ponudit će im se odgovarajući poslovi prema preostaloj radnoj sposobnosti, ako za to postoje uslovi i mogućnosti.
8. Radnik iz prethodnog stava ostvaruje sva pripadajuća prava u skladu sa važećim zakonskim propisima.

**Član 109.**

**Podobnost za rad sa učenicima**

1. Za rad sa učenicima nepodoban je radnik škole koji je pravosnažnom presudom osuđen za krivično djelo protiv ustavnog poretka, protiv čovječnosti i međunarodnog prava, protiv života i tijela, protiv dostojanstva lica i morala, protiv braka i porodice, protiv službene i druge odgovorne dužnosti, kao i krivičnih djela koji zbog svoje prirode ne dozvoljavaju rad sa učenicima, odnosno rad u školi, osim ako je nastupila rehabilitacija po posebnom zakonu.
2. Radniku škole iz stava (1) ovog člana, koji je pravosnažnom presudom osuđen na izdržavanje kazne zatvora u trajanju od najmanje tri mjeseca, otkazat će se ugovor o radu bez obaveze poštivanja propisanog ili ugovorenog otkaznog roka.

**Član 110.**

**Privremena ili trajna suspenzija radnika**

1. Radnik škole privremeno se suspenduje sa poslova i radnih zadataka koje vrši ako je protiv njega pokrenut krivični postupak za djela iz člana 112.stav (1) ove Odluke, do okončanja krivičnog postupka.
2. Radnik škole može se privremeno suspendovati ako postoje osnovi sumnje da je učinio krivično djelo iz člana 112.stav (1) ove Odluke ili je protiv njega pokrenut disciplinski postupak za težu povredu radne dužnosti, do okončanja istražnog, odnosno disciplinskog postupka.
3. Odluku o privremenoj suspenziji donosi Školski odbor na prijedlog direktora škole.
4. Tokom suspenzije radnik ima pravo na iznos plate u skladu s propisima.
5. Radniku pripada razlika između primljene plaće koju bi ostvario da nije suspendovan, kao i druga prava iz radnog odnosa koja nije ostvario zbog suspenzije, u slučaju:

a) ako mu ne bude izrečena disciplinska mjera zbog povrede radne dužnosti;

b) ako je na osnovu pravosnažne sudske odluke krivični postupak protiv njega obustavljen ili je oslobođen optužbe, ili je optužba odbijena, ali ne zbog nenadležnosti.

1. Postupak utvrđivanja povrede radne dužnosti zaposlenih u školi obavezno će se regulisati pravilima škole.

**Član 111.**

**Prestanak rada nastavnika**

1. Nastavnik može izgubiti pravo na daljnji rad u nastavi ako na prijedlog Nastavničkog vijeća, Ravnatelj škole utvrdi da nastavnik ne izvršava svoje obveze u skladu sa Nastavnim planom i programom, ovom Odlukom, te drugim aktima škole.
2. U slučaju prestanka prava nastavnika da obavlja neposredni obvezno-odgojni rad srednja škola može takvog nastavnika rasporediti na druge poslove odnosno radne zadatke, koji odgovaraju njegovoj stručnoj spremi.
3. Kada nastavnik, kome je prestalo pravo da izvodi nastavu, ne bude raspoređen na druge poslove, ostvarivat će svoja prava shodno Zakonu o radu.

**Član 112.**

**Raspored radnog vremena**

1. Pravilnikom o radu srednje škole utvrđuje se raspored radnog vremena nastavnika, stručnih saradnika i saradnika u okviru 40-satne radne sedmice i korištenja dnevnog odmora u toku radnog dana u skladu sa Pedagoškim standardima.
2. Norme sati nastavnika utvrđuju se Pedagoškim standardima.

**Član 113.**

**Broj sati neposrednog obrazovno-odgojnog rada**

1. Norma časova redovne nastave po predmetima utvrđena je Pedagoškim standardima.
2. Neposredni obrazovno-odgojni rad podrazumijeva časove redovne, izborne, dopunske, dodatne i instruktivne nastave i pisanje pripreme za nastavu, vrijeme za pregled pismenih zadaća, razredništvo, čas odjeljenske zajednice, vođenje sekcije ili drugih oblika vannastavnih aktivnosti.
3. Izuzetno, ukoliko se po okončanju konkursne procedure, nastava nije mogla stručno zastupiti, niti se moglo angažovati lice na poslove instruktivne nastave, nastavnik može, po nalogu direktora, raditi više od nastavne norme utvrđene Pedagoškim standardima do pet nastavnih časova sedmično.
4. Rad iz stava (3) ovog člana smatra se prekovremenim radom.

**Član 114.**

**Godišnji odmor**

1. Nastavnici koriste godišnji odmor u toku ljetnog raspusta učenika, koji traje 30 radnih dana, a ostali radnici u skladu sa pravilnikom i zakonom o radu.
2. Nastavnici, stručni saradnici i saradnici koji zbog bolovanja i drugih opravdanih razloga ne iskoriste godišnji odmor u toku ljetnog odmora, mogu koristiti godišnji odmor shodno Zakonu o radu.

**Član 115.**

**Pripravnik**

1. Pripravnik je lice koje prvi put zasniva radni odnos za koje se obrazovalo radi stručnog osposobljavanja za samostalan rad.
2. Licu koje prvi put zasniva radni odnos na određeno vrijeme u zanimanju za koje se obrazovalo, za puno radno vrijeme pripada iznos plate pripadajućeg radnog mjesta, kao i druge naknade koje nemaju karakter plate sukladno posebnim propisima.

**Član 116.**

**Osposobljavanje bez zasnivanja radnog odnosa**

Ako je stručni ispit ili radno iskustvo zakonski utvrđeno, odnosno uslov za obavljanje poslova određenog zanimanja u obrazovanju, škola može lice koje završi obrazovanje, za takvo zanimanje primiti na stručno osposobljavanje bez zasnivanja radnog odnosa, u skladu sa zakonom.

**Član 117.**

**Osposobljavanje pripravnika za samostalan rad**

1. Nastavnik, stručni saradnik, saradnik koji prvi put zasniva radni odnos u statusu pripravnika, stiče pravo polaganja stručnog ispita po isteku pripravničkog staža koji traje 9 mjeseci.
2. Program pripravničkog stažiranja, polaganja stručnog ispita, sastav komisije pred kojom polaže stručni ispit, škola u kojoj će se održati nastavni sat – praktični dio stručnog ispita, način polaganja i izdavanje uvjerenja o položenom stručnom ispitu, zatim oblici, način i program stručnog usavršavanja nastavnika, stručnih saradnika i saradnika, kao i vođenje evidencije o stručnom ispitu, bliže se uređuju propisima koje donosi Općinski načelnik.
3. Za osposobljavanje pripravnika za samostalan obrazovno-odgojni rad odgovorni su direktor i mentor.

**Član 118.**

**Verifikovanje nastave nastavnika, stručnog saradnika i saradnika**

1. Verifikovanje nasatave nastavnika, stručnog saradnik i saradnika za vrijeme osposobljavanja za samostalan obrazovno-odgojni rad vrši mentor.
2. Do momenta sticanja uslova za samostalan obrazovno-odgojni rad nastavnik, stručni saradnik i saradnik radi uz instrukcije i pod nadzorom mentora.

**Član 119.**

**Praćenje i vrednovanje rada nastavnika, stručnih saradnika i saradnika**

1. Rad nastavnika, stručnih saradnika i saradnika prati se i vrednuje kontinuirano, a ocjena rada se utvrđuje jedanput u četiri godine.
2. Rezultati vrednovanja rada nastavnika, stručnih saradnika i saradnika u srednjoj školi omogućavaju sticanje zvanja pod odgovarajućim uslovima.
3. Postupak praćenja rada nastavnika stručnih saradnika i saradnika u srednjoj školi, vrednovanje rada, te sticanja zvanja na osnovu vrednovanja i vođenje dokumentacije o njihovom radu, bliže se utvrđuje posebnim propisima.

**NADZOR NAD RADOM SREDNJE ŠKOLE**

**Član 120.**

**(Nadzor)**

1. Nadzor u smislu ove Odluke podrazumijeva: nadzor nad zakonitošću rada srednje škole, inspekcijski nadzor i pedagoško-stručni nadzor.
2. Nadzor nad zakonitošću rada srednje škole vrši nadležna Općinska služba i Općinski inspektor za obrazovanje.
3. Pedagoško-stručni nadzor nad radom srednje škole vrše savjetnici za stručno-pedagoški nadzor općine Žepče.

**Član 121.**

**Inspekcijski nadzor**

1. Nadležna općinska služba i općinski inspektor za obrazovanje obavljaju sljedeći inspekcijski nadzor:
2. postojanje propisanih uslova za rad

obrazovno-odgojnih ustanova i drugih pravnih lica koja obavljaju djelatnost obrazovanja i odgoja (u daljnjem tekstu obrazovno-odgojne ustanove);

1. ostvarivanje obrazovno - odgojne,

odnosno naučno – nastavne djelatnosti;

1. upotreba nastavnih planova i

programa, udžbenika i drugih nastavnih sredstava;

1. uslove za upis u obrazovno-odgojnu

ustanovu;

1. vođenje propisane evidencije

dokumentacije;

1. primjenu odgojno-disciplinskih mjera

prema učenicima;

1. primjenu ostalih propisa koji se

odnose na nesmetan rad i funkcionisanje škole do donošenja konačnih odluka organa upravljanja školom.

1. Nadzor nad primjenom propisa o radu (zaključivanje ugovora o radu, otkazivanje ugovora o radu i prestanak radnog odnosa, ostvarivanje prava, obaveza i odgovornosti iz radnog odnosa), vrši nadležna inspekcija rada.
2. Inspekcijski nadzor u srednjoj školi obavlja se najmanje dva puta u toku školske godine.
3. Izvještaj o izvršenom inspekcijskom nadzoru nadležna inspekcija dostavlja: Općinskom načelniku, nadležnoj općinskoj službi, Školskom odboru i direktoru škole.

**Član 122.**

**Pedagoško-stručni nadzor**

1. Pedagoško-stručni nadzor obuhvata aktivnosti nadzora nad procesom planiranja i programiranja rada škole, organizacijom i izvođenjem nastave, nadzor na radom nastavnika, stručnih saradnika i saradnika, te nadzor nad radom direktora i pomoćnika direktora srednje škole radi unapređenja obrazovno-odgojnog rada škole.
2. Pedagoško-stručni nadzor u srednjoj školi obavljaju savjetnici za stručno-pedagoški nadzor općine Žepče.
3. Pedagoško-stručni nadzor iz stava (1) ovog člana posebno se odnosi na:
4. pružanje stručne pomoći u

planiranju, programiranju i organizaciji obrazovno-odgojnog rada, ocjenjivanju i napredovanju učenika, a posebno nadarenih učenika;

1. praćenje primjene i realizacije

Nastavanog plana i programa, odnosno ciljeva i zadataka, sadržaja, obima, oblika, metoda i postupaka obrazovno-odgojnog rada;

1. praćenje i vrednovanje rada

nastavnika, stručnih saradnika i saradnika u nastavi, kao i rada direktora i pomoćnika direktora srednje škole, te

1. praćenje i unapređenje nastavne

tehnike i tehnologije, organizovanje, obučavanje i usavršavanje nastavnika i saradnika za primjenu novih nastavnih metoda i nove nastavne tehnologije, te izdavanje publikacija iz oblasti nastavne teorije i prakse;

1. praćenje, proučavanje i analiza

sistema obrazovanja i odgoja, te predlaganje mjera za njegovo unapređenje.

1. Pedagoško-stručni nadzor u srednjoj školi obavlja se najmanje dva puta u toku školske godine: na kraju prvog polugodišta tekuće školske godine i na kraju školske godine.
2. Tokom obavljanja pedagoško-stručnog nadzora sačinjava se zapisnik.
3. Pedagoško-stručni nadzor u srednjoj školi odvija se u skladu sa pravilnikom kojeg donosi Općinski načelnik.
4. U obavljenom pedagoško-stručnom

nadzoru savjetnici za stručno-pedagoški nadzor dostavljaju zbirni izvještaj nadležnoj Općinskoj službi.

**Član 123.**

**Obaveza škole pri vršenju nadzora**

1. Škola je dužna da omogući nesmetano vršenje inspekcijskog nadzora i pedagoško-stručnog nadzora, kao i uvid u odgovarajuću dokumentaciju i evidenciju koja se vodi u školi u skladu s predmetom nadzora.
2. Inspekcijski nadzor se odvija uz prisustvo direktora škole i pomoćnika direktora škole.
3. Pedagoško-stručni nadzor se odvija uz prisustvo direktora škole i pomoćnika direktora škole.
4. Škola je dužna zapisnike i izvještaje o obavljenom nadzoru odlažiti u arhivu na način koji je definisan propisima.

**ORGAN UPRAVLJANJA I**

**ORGAN RUKOVOĐENJA**

**Član 124.**

**Organ upravljanja i organ rukovođenja**

1. Organ upravljanja u srednjoj školi je školski odbor.
2. Organ rukovođenja u srednjoj školi je direktor.
3. Organ rukovođenja u školskom centru je direktor centra.

**ŠKOLSKI ODBOR**

**Član 125.**

**Sastav i imenovanje članova školskog odbora**

1. Školski odbor srednje škole, kao javne ustanove, broji pet članova i to: dva predstavnika osnivača, jedan predstavnik lokalne zajednice, jedan

predstavnik škole iz reda nastavnika ili

stručnih saradnika i jedan predstavnik

roditelja.

1. Predstavnik osnivača:

a) treba da ima najmanje VI. stepen stručne spreme ili završen najmanje dodiplomski visokoškolski studij ili stručni studij na kojem se stiče najmanje 180 ECTS bodova;

b) ne može biti direktor škole s područja općine;

c) ne može biti državni službenik/namještenik koji radi na poslovima obrazovanja

1. Član školskog odbora ne može biti osoba za koju se u zakonom propisanom postupku, a na osnovu relevantne medicinske dokumentacije utvrdi da je ovisnik o opijatima, kao i osoba koja boluje od duševne bolesti.
2. Školski odbor po svom sastavu treba, u pravilu, odražavati etnički sastav učenika i roditelja, radnika te škole i lokalne zajednice u kojoj škola djeluje.
3. Članove školskog odbora škole kao javne ustanove, na osnovu raspisanog javnog oglasa, konačno imenuje i razrješava Općinski načelnik na način i u postupku propisanom Zakonom.
4. Isto lice može biti predsjednik ili član samo u jednom školskom odboru odgojno-obrazovne ustanove na području općine.
5. U slučaju kada je protiv osobe koja je član školskog odbora potvrđena optužnica za kaznena djela za koja se odredbama važećeg Kaznenog zakona može izreći kazna zatvora u trajanju od tri mjeseca i više, škola je obavezna obavijestiti o tome osnivača radi donošenja odluke o suspenziji tih lica do okončanja krivičnog postupka.
6. Ako je osobama iz stava (7) ovog člana izrečena pravosnažna presuda ili mjera zbog počinjenog jednog ili više kaznenih djela, škola je obavezna obavijestiti Općinskog načelnika radi donošenja konačne odluke o njihovom razrješenju.

**Član 126.**

**Nadležnost školskog odbora**

1. Školski odbor osigurava djelotvorno i efikasno korištenje svih resursa srednje škole i brine se o zakonitom radu škole, organa rukovođenja i stručnih organa škole.
2. Nadležnosti školskog odbora su:

a) izbor nastavnika, stručnih saradnika i saradnika;

b) izbor i konačno imenovanje i razrješenje direktora škole;

c) rješavanje u drugom stepenu i donošenje konačne odluke po svim podnesenim prigovorima i žalbama;

d) odlučivanje o prestanku prava nastavnika, stručnih saradnika i saradnika na dalji odgojno-obrazovni rad;

e) razmatranje i donošenje Godišnjeg programa rada škole za tekuću godinu i izvještaja o realizaciji Godišnjeg programa rada za prethodnu školsku godinu;

f) donošenje odluke o broju, organizovanju i ukidanju odjeljenja srednje škole;

g) razmatranje realizacije Nastavnog plana i programa;

h) usvajanje pravila škole i drugih akata srednje škole;

i) odlučivanje o prigovoru roditelja, odnosno staratelja učenika na rad nastavnika, stručnih saradnika i saradnika;

j) postupanje po žalbi učenika, odnosno roditelja učenika na odluku o izricanju odgojno-disciplinske mjere;

k) donošenje odluke o raspisivanju javnog konkursa;

l) postupanje po žalbama i prigovorima kandidata po javnom konkursu;

m)postupanje po žalbama i prigovorima koji se odnose na rad direktora škole;

n) podnošenje godišnjeg izvještaja o rezultatima rada srednje škole Općinskom načelniku;

o) imenovanje svih komisija za poslove iz svoje nadležnosti, a u skladu s Pravilima škole;

p) razmatranje prijedloge odluka i preporuka koji se upute školskom odboru s ciljem preduzimanja odgovarajućih mjera;

r) donošenje općeg akta o unutrašnjoj organizaciji i sistematizaciji radnih mjesta i drugih općih akata u skladu sa relevantnim propisima.

1. Školski odbor je nadležan za odlučivanje u drugom stepenu po žalbama i prigovorima na odluke direktora škole na koje je dopuštena žalba ili prigovor, posebno po žalbama i prigovorima koji se odnose na rad nastavnika, stručnih saradnika i saradnika i drugih radnika škole.
2. Školski odbor, osim navedenih nadležnosti obavlja i sljedeće:
3. razmatra odluke i preporuke

nastavničkog vijeća, sindikata i preduzima odgovarajuće mjere;

b) rješava sva pitanja odnosa s osnivačem;

c) razmatra i odobrava službena putovanja direktora škole;

d) u vanrednim situacijama kada je direktor spriječen da obavlja dužnost, a škola nema pomoćnika direktora, uz saglasnost Općinskog načelnika, imenuje nastavnika ili stručnog saradnika koji ispunjava uslove za direktora koji će obavljati poslove i radne zadatke direktora, sve dok traje takva objektivna spriječenost;

e) vrši i druge poslove u skladu s relevantnim propisima i pravilima škole.

1. Ukoliko Osnivač ne prihvati izvještaj o radu školskog odbora i ako školski odbor ne postupi po nalogu odnosno mjeri suda, Općinskog načelnika ili inspektora za otklanjanje utvrđenih nepravilnosti, odnosno nedostataka ili ako školski odbor postupi suprotno aktima suda, Općinskog načelnika ili nadležne prosvjetne inspekcije, Općinski načelnik pokreće proceduru razrješenja školskog odbora.

**Član 127.**

**Rad školskog odbora**

1. Način rada školskog odbora biti će pobliže određen Pravilima škole.
2. Odluke školskog odbora su valjane ako za njih glasa većina od ukupnog broja imenovanih članova školskog odbora.
3. Obavljanje dužnosti člana školskog odbora je dobrovoljno i besplatno.
4. Školski odbor bira se na period od 4 godine sa mogućnošću jednog reizbora.
5. Procedure za imenovanje članova školskog odbora počinju najkasnije šest mjeseci prije isteka mandata.
6. Konstituirajuću sjednicu školskog odbora saziva direktor škole najkasnije u roku od 15 dana od dana prijema rješenja o imenovanju članova školskog odbora.

**Član 128.**

**Razrješenje članova školskog odbora**

1. Status člana školskog odbora prestaje istekom mandata.
2. Općinski načelnik će razriješiti članove školskog odbora, odnosno školski odbor i prije isteka mandata kada se utvrdi da školski odbor ne obavlja poslove iz svog djelokruga u skladu sa ovom Odlukom, aktom o osnivanju škole i Pravilima srednje škole.
3. Odluku o razrješenju školskog odbora, na obrazloženi prijedlog nadležne općinske službe, donosi Općinski načelnik, te u skladu sa ovom Odlukom imenuje, na kraći period, školski odbor, najkasnije u roku od 30 dana od dana dostave prijedloga.
4. U slučaju razrješenja školskog odbora, odnosno razrješenja člana školskog odbora, mandat novom članu, odnosno školskom odboru traje do isteka mandata razrješenog člana, odnosno razrješenog školskog odbora.
5. Članovi školskog odbora koji su razrješeni u slučajevima utvrđenim u tački (2) ovog člana, ne mogu biti ponovo imenovani u školske odbore osnovnih i srednjih škola na području općine Žepče.
6. Evidenciju razrješenih članova školskog odbora u smislu prethodnih točki, vodi nadležna općinska služba.

**DIREKTOR SREDNJE ŠKOLE**

**Član 129.**

**Opći uslovi za obavljanje poslova direktora škole**

1. Srednjom školom rukovodi direktor škole.
2. Za direktora srednje škole može biti imenovana osoba koja, osim općih ispunjava i sljedeće uslove:
3. da u pogledu stručne spreme ispunjava uslove za nastavnika u srednjoj školi, odnosno stručnog saradnika u srednjoj školi;
4. da ima najmanje 5 godina radnog staža na poslovima u nastavi, odnosno odgojno-obrazovnom procesu, a naročito se ističe svojim radom, sposobnostima organizacije odgojno-obrazovnog rada škole i u pedagoškoj teoriji i praksi o čemu posjeduje mjerljive pokazatelje, odnosno relevantnu dokumentaciju;
5. da ima najmanje VII stepen stručne spreme, odnosno završen studij po Bolonjskom sistemu sa najmanje 240 ECTS bodova za srednje tehničke i srodne i stručne škole.
6. da ima najmanje VII stepen stručne spreme, odnosno završen studij po bolonjskom sistemu (najmanje 300 ECTS bodova), za gimnazije.
7. kao i druge posebne propisane uslove

**Član 130.**

1. Direktora srednje škole imenuje školski odbor na period od četiri godine, uz prethodnu saglasnost Općinskog načelnika.
2. Postupak izbora i imenovanja direktora škole, školski odbor sprovodi uz poštivanje načela zakonitosti, otvorenosti i transparentnosti, kvalitete, zastupljenosti pri zapošljavanju i neovisne provjere.
3. Nadzor nad sprovođenjem procedure izbora i imenovanja direktora škole provodi nadležna općinska služba.
4. U slučaju da predloženi kandidat ne dobije saglasnost Općinskog načelnika, imenovat će se sljedeći rangirani kandidat koji je najuspješnije prošao otvorenu konkurenciju prema kriterijima konkursa.
5. Po isteku mandata isto lice može biti ponovo imenovano za direktora iste srednje škole u pravilu na još jedan mandat.
6. Uposleniku koji je imenovan za direktora srednje škole, škola u kojoj je bio uposlen je dužna, na zahtjev takvog uposlenika, obezbjediti mirovanje njegovih prava i obaveza, a najduže onoliko koliko traje mandat direktora za koji je imenovan.

**Član 131.**

Za direktora srednje škole i vršioca dužnosti direktora srednje škole ne može se konačno imenovati:

a) osoba za koju se u zakonom propisanom postupku, a na osnovu relevantne medicinske dokumentacije utvrdi da boluje od duševne bolesti, da je ovisnik o alkoholu i drugim opijatima.

b) osoba protiv koje je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama važećeg Krivičnog zakona Federacije Bosne i Hercegovine i Bosne i Hercegovine može izreći kazna zatvora u trajanju od tri mjeseca i više;

c) osoba protiv koje je pokrenut krivični postupak;

d) osoba koja nije dobila saglasnost Općinskog načelnika.

e) pitanja imenovanja direktora škola preciznije se uređuju Pravilima škole.

**Član 132.**

**Prava i obaveze direktora škole**

1. Direktor škole je odgovoran za zakonitost rada i stručni rad škole.
2. Direktor škole, osim poslova i zadataka utvrđenih ovom Odlukom, obavlja i sljedeće poslove:

a) priprema Nacrt Godišnjeg programa rada škole nakon čijeg donošenja je odgovoran za njegovo provođenje;

b) planira rad, saziva i vodi sjednice odjeljenskih i nastavničkih vijeća;

c) predlaže okvirni finansijski plan škole i odgovoran je za praćenje realizacije usvojenog finansijskog plana škole.

d) odlučuje o raspoređivanju nastavnika, stručnih saradnika i ostalih radnika srednje škole na određene poslove i zadatke u skladu sa njihovom stručnom spremom/zvanjem i rezultatima rada;

e) u skladu s odredbama ove Odluke, vrši izbor i postavljenje ostalih radnika i s njima zaključuje ugovor o radu;

f) brine se o zbrinjavanju tehnološkog viška radnika u skladu sa odredbama ove odluke**,** Zakona o radu i granskim kolektivnim ugovorom;

g) osigurava uslove za stručno usavršavanje nastavnika, stručnih saradnika i saradnika, te stručno osposobljavanje ostalih radnika u školi;

h) brine se o sigurnosti i zdravlju, te o pravima, obavezama i interesima učenika i radnika škole;

i) sarađuje s učenicima i roditeljima, odnosno starateljima učenika;

j) predlaže školskom odboru pravila škole i druge opće akte;

k) evaluira rad nastavnika, stručnih saradnika i saradnika u školi;

l) posjećuje redovnu nastavu i ostale oblike neposrednog odgojno-obrazovnog rada u školi;

m) poduzima mjere propisane ovom Odlukom zbog neizvršavanja poslova ili zbog neispunjavanja drugih obaveza iz radnog odnosa;

n) sarađuje s osnivačem škole, Općinskim načelnikom, nadležnom općinskom službom i savjetnicima za stručno-pedagoški nadzor Općine, te drugim ustanovama i drugim organima od značaja za realizaciju planiranog obrazovno-odgojnog procesa, odnosno rad srednje škole kojom rukovodi;

o) za svaku školsku godinu utvrđuje raspored nastavnika i drugih radnika škole na određene poslove, u skladu s općim aktom o organizaciji i sistematizaciji radnih mjesta u školi;

p) utvrđuje raspored radnog vremena svih radnika škole u skladu sa Zakonom o radu i granskim kolektivnim ugovorom;

r) predlaže raspored časova nastavničkom vijeću;

s) rješava u prvom stepenu po žalbama i prigovorima na rad nastavnika, stručnih saradnika i drugih radnika u školi;

t) rješava u prvom stepenu po žalbama i prigovorima roditelja, odnosno staratelja učenika, sukladno odluci;

u) odgovoran je za izvršenje uputstava, upozorenja i instrukcija od nadležnih tijela u slučaju neprimjerenog ponašanja nastavnika i stručnih saradnika i drugih radnika i njihovog negativnog uticaja na učenike i ostale radnike škole;

v) provodi odluke školskog odbora i nastavničkog vijeća;

z) podnosi školskom odboru izvještaje o rezultatima rada;

aa) vrši i druge poslove utvrđene ovom Odlukom i drugim aktima i pravilima škole.

**Član 133.**

**Prava direktora škole iz radnog odnosa**

1. Radnik škole, odnosno drugo lice koje je konačno imenovano na funkciju direktora škole, a koji ima važeći zaključeni ugovor o radu na neodređeno vrijeme, svoj radno-pravni status na dužnosti direktora škole ostvaruje na osnovu posebnog rješenja o postavljenju na mandat od četiri godine, a koje na osnovu prethodne odluke školskog odbora o konačnom imenovanju donosi predsjednik školskog odbora.
2. Ako radnik škole, odnosno drugo lice koje je imenovano na funkciju direktora iz stava (1) ovog člana ima ugovor o radu na neodređeno vrijeme u školi na području općine Žepče, na njegov će zahtjev ugovor o radu mirovati do prestanka mandata.
3. Zahtjev iz stava (2) ovog člana radnik škole, u pisanoj formi, podnosi školskom odboru u roku od 30 dana od donošenja rješenja iz stava (1) ovog člana.
4. Radnik škole, odnosno drugo lice koje je imenovano na funkciju direktora škole, ima se pravo vratiti na rad u školu u kojoj je prethodno radio, ako se na te poslove vrati u roku od 30 dana od dana prestanka obavljanja poslova direktora o čemu podnosi pisani zahtjev školskom odboru ili mu u protivnom prestaje radni odnos.
5. Ako je za sticanje određenih prava važno prethodno trajanje radnog odnosa s istim poslodavcem, radniku škole, odnosno drugom licu koje je imenovano na funkciju direktora škole, nakon povratka na rad, period mirovanja ugovora o radu ubraja se u neprekidno trajanje radnog odnosa.
6. Radnika škole iz stava (1) ovog člana, do povratka na poslove za koje mu miruju prava i obaveze iz radnog odnosa u školi u kojoj ima zaključen ugovor o radu, zamjenjuje osoba u radnom odnosu koji se zasniva isključivo na određeno vrijeme, bez mogućnosti promjene u radni odnos na neodređeno vrijeme po ovom osnovu.
7. Na prava i obaveze radnika škole, odnosno drugog lica koje je imenovano na funkciju direktora škole primjenjuju se odredbe Zakona o radu i važećih kolektivnih ugovora, kojima se uređuju prava i obaveze iz radnog odnosa, a koja nisu utvrđene ovom Odlukom.
8. Postupak praćenja rada direktora i pomoćnika direktora u srednjoj školi, vrednovanje rada, te napredovanja i vođenja dokumentacije o njihovom radu uređuje se propisom koje donosi Općinski načelnik.

**Član 134.**

**Prestanak dužnosti direktora škole**

1. Dužnost direktora škole prestaje:

a) istekom mandata,

b) na lični zahtjev,

c) razrješenjem,

d) sticanjem uslova za prestanak radnog odnosa zbog odlaska u penziju i

e) u drugim slučajevima utvrđenim Zakonom o radu, ovom Odlukom, provedbenim aktima i pravilima škole.

1. Konačnu odluku o prestanku dužnosti direktora škole donosi školski odbor u okviru svojih nadležnosti.

U izuzetnim slučajevima ne postupanja po datim uputama i smjernicama Općinskog načelnika i nadležne općinske službe, prijedlog za razrješenje direktora može dati Općinski načelnik.

**Član 135.**

**Razrješenje direktora škole**

1. Školski odbor je obavezan razriješiti direktora prije isteka mandata ako:

a) se utvrdi da ne izvršava obaveze iz ove Odluke;

b) se utvrdi u zakonom propisanom postupku, a na osnovu relevantne medicinske dokumentacije da boluje od zarazne ili duševne bolesti, da je ovisnik o alkoholu i drugim opijatima, a što će se preciznije urediti Pravilima škole;

c) bude osuđen na izdržavanje kazne zatvora u trajanju dužem od tri mjeseca-danom stupanja na izdržavanje kazne;

d) ako mu je izrečena mjera bezbjednosti, odgojna ili zaštitna mjera u trajanju dužem od tri mjeseca-početkom primjene te mjere;

e) se utvrdi da je škola odnosno direktor odgovoran za prekršaj iz ove Odluke;

f) se utvrdi da škola ne ostvaruje utvrđeni Nastavni plan i program ili ga ostvaruje s utvrđenim, odnosno neotklonjenim nedostacima i nepravilnostima;

g) direktor ne postupi po nalogu odnosno mjeri suda ili Općinskog načelnika za otklanjanje utvrđenih nepravilnosti odnosno nedostataka ili ako direktor postupi suprotno aktima suda ili Općinskog načelnika.

h) školski odbor ili Općinski načelnik i nadležna općinska služba utvrdi da nesavjesno i nestručno obavlja poslove direktora;

i) postupajući suprotno ovoj Odluci i drugim aktima škole onemogućuje rad stručnih organa škole i rad školskog odbora;

j) dostavi Općinskom načelniku i nadležnoj općinskoj službi netačne podatke o broju odjeljenja, učenika, časova i radnika;

k) fizički kažnjava, omalovažava i vrijeđa ličnost učenika, radnika i roditelja, ili neprimjerenim ponašanjem narušava ugled škole, ugled prosvjetnog radnika i društva u cjelini;

l) se u toku mandata utvrdi da ne ispunjava uslove ili se utvrdi da je predao dokumente ili izjave tokom postupka prijave na javni konkurs, a za koje se kasnije utvrdi da nisu vjerodostojni:

m) i u drugim slučajevima u skladu sa ovom Odlukom.

1. U slučaju kršenja zakona i ove Odluke, profesionalne nekompetentnosti ili nemarnosti, školski odbor je obavezan po hitnom postupku suspendovati direktora, do konačnog rješenja,uz prethodnu pismenu suglasnost od Općinskog načelnika.
2. Suspendovani direktor ostvaruje prava u skladu sa zakonom, ovom Odlukom i važećim kolektivnim ugovorima.
3. U slučaju kada je protiv direktora potvrđena optužnica za krivična djela za koja se odredbama važećeg krivičnog zakona može izreći kazna zatvora u trajanju od tri mjeseca i više, škola je obavezna obavijestiti osnivača radi donošenja odluke o suspenziji do okončanja krivičnog postupka.
4. Za vrijeme suspenzije direktora škole školski odbor će ovlastiti nastavnika ili stručnog saradnika škole koji ispunjava uslove iz člana 131., stav (2) ove Odluke da obavlja ,iz nadležnosti direktora, poslove koji ne trpe odlaganje.
5. Direktor koji je razrješen prije isteka mandata iz razloga navedenih u stavu (1) i stavu (2) ovog člana, ne može biti ponovo imenovan za direktora škole ili vršioca dužnosti direktora škole.
6. Općinski načelnik može predložiti školskom odboru srednje škole da direktora srednje škole razriješi i prije isteka vremena na koje je imenovan ako školski odbor ne prihvati izvještaj direktora i utvrdi da je odgovoran za neuspjeh u odgojno-obrazovnom radu srednje škole.
7. Način i procedure razrješenja direktora škole bliže se uređuje Pravilima škole.

**Član 136.**

**Vršilac dužnosti direktora škole**

1. Vršilac dužnosti direktora škole imenuje se u slučajevima propisanim odlukom.
2. Ukoliko direktor škole nije imenovan, odnosno ukoliko je razrješen prije isteka mandata, školski odbor će po hitnom postupku iz reda nastavnika ili stručnih saradnika škole imenovati vršioca dužnosti direktora škole na period koji ne može biti duži od šest mjeseci od dana imenovanja i u roku od 30 dana raspisati javni konkurs za izbor i imenovanje direktora škole.
3. U slučaju privremene spriječenosti direktora da obavlja poslove, a nije uspio ovlastiti osobu koja će obavljati poslove direktora škole koji ne trpe odlaganje, školski odbor će ovlastiti osobu iz reda nastavnika i stručnih saradnika koji će obavljati poslove direktora škole.

1. Vršilac dužnosti se imenuje na period najduže od 6 mjeseci, uz prethodno pribavljenu saglasnost Općinskog načelnika.
2. Osnivač srednje škole u privatnoj svojini imenuje direktora škole bez saglasnosti Općinskog načelnika, a sukladno Pravilima škole.
3. Ako osoba imenovana za vršioca dužnosti direktora škole ima zaključen ugovor o radu na neodređeno vrijeme, na njezin će podneseni zahtjev u pisanoj formi, mirovati prava iz radnog odnosa u školi prije imenovanja, u periodu u kojem će obavljati poslove direktora škole.
4. Vršilac dužnosti direktora škole ima sva prava i obaveze kao i direktor škole, pri čemu se mandat vršioca dužnosti ne smatra prekidom mandata u odnosu na dva prethodna mandata direktora te škole.

**Član 137.**

**Pomoćnik direktora škole**

1. Srednja škola, u skladu sa Pedagoškim standardima, može na poslovima rukovođenja, općim aktom, utvrditi i poslove pomoćnika direktora škole.
2. Izbor pomoćnika direktora škole vrši školski odbor, na prijedlog direktora škole, iz reda nastavnika i stručnih saradnika te škole i uz saglasnost Općinskog načelnika.

Mandat pomoćnika direktora traje četiri godine.

1. Za pomoćnika direktora škole može se imenovati lice koje ispunjava iste uslove kao i direktor škole.
2. Postupak izbora pomoćnika direktora škole, njegova ovlaštenja i dužnosti utvrđuju se Pravilima škole.

**STRUČNI I SAVETODAVNI ORGANI ŠKOLE**

**Član 138.**

1. U srednjoj školi djeluju stručni organi:
2. nastavničko viječe, koje sačinjavaju nastavnici i stručni saradnici;
3. razredno vijeće, koje sačinjavaju nastavnici pojedinačnih razreda;
4. stručni aktivi nastavnika određenih nastavnih oblasti.
5. Način rada stručnih organa reguliše se pravilima škole.
6. Razrednik je stručni voditelj odjeljenja.

**Član 139.**

**Nastavničko vijeće**

1. Radom nastavničkog vijeća rukovodi direktor srednje škole.
2. Nastavničko vijeće obavlja sljedeće poslove:

a) predlaže odluke o organizaciji odgojno-obrazovnog rada;

b) utvrđuje prijedlog Godišnjeg programa rada škole;

c) prati ostvarivanje Nastavnog plana i programa i preduzima mjere za njegovo izvršavanje i o tome podnosi izvještaj školskom odboru;

d) razmatra realizaciju Nastavnog plana i programa s posebnim osvrtom na postignuća učenika kao i na kontinuitet ocjenjivanja učenika;

e)utvrđuje prijedlog programa stručnog usavršavanja nastavnika, stručnih saradnika i saradnika.

f) predlaže izbor razrednika;

g) analizira uspjeh učenika i rad odjeljenskih vijeća.

h) određuje rukovodioce odjeljenskih vijeća i stručnih aktiva;

i) analizira rad nastavnika, stručnih saradnika i saradnika i predlaže mjere za unapređivanje odgojno-obrazovnog rada;

j) razmatra izvještaj o polaganju ispita;

k) razmatra izvještaj o izvršenom pedagoško-stručnom nadzoru;

l) predlaže učeniku škole završavanje dva razreda u toku jedne školske godine;

m) stara se o profesionalnom usmjeravanju učenika;

n) stara se o zajednici učenika škole;

o) razmatra odgojno-disciplinske mjere i donosi odgovarajuće odluke;

p) preporučuje nabavku stručnih časopisa i druge stručne literature;

r) obavlja i druge poslove utvrđene odlukom i aktima škole

**Član 140.**

**Razredno vijeće**

1. Razredno vijeće obavlja slijedeće poslove i zadatke:
2. analizira uspjeh učenika i rad nastavnika

u odjeljenjima određenog razreda;

1. neposredno radi na profesionalnoj

orijentaciji učenika;

1. odlučuje o programima za nadarene

učenike, za učenike s teškoćama u razvoju i o oblicima nastave koji će se primjenjivati u odjeljenjima u cjelini ili za pojedine grupe učenika ili učenika pojedinačno;

1. usklađuje rad nastavnika u obrazovno-

odgojnom procesu;

1. utvrđuje zaključne ocjene;
2. izriče i drugim organima predlaže

odgojno-disciplinske mjere prema učenicima;

1. analizira rad nastavnika, stručnih

saradnika i predlaže mjere za unapređenje obrazovno-odgojnog rada;

1. vrši i druge poslove utvrđene pravilima

škole.

1. Razrednim vijećem rukovodi razrednik.

**Član 141.**

**Stručni aktiv**

1. U školi se obrazuju stručni aktivi, čiji su članovi nastavnici određenih nastavnih oblasti.
2. Stručnim aktivom rukovodi predsjednik stručnog aktiva.
3. Stručni aktiv obavlja sljedeće poslove:

a) prati realizaciju nastavnog plana i programa i predlaže mjere za njegovo unapređenje,

b) usaglašava kriterije ocjenjivanja,

c) predlaže izmjene nastavnog plana i programa u skladu s tehnološkim razvojem i dostignućima u toj oblasti,

d) daje prijedlog direktoru u vezi s podjelom predmeta na nastavnike,

e) učestvuje u izradi i izboru programa stručnog usavršavanja nastavnika,

f) obavlja i druge poslove utvrđene Pravilima škole.

1. Način rada stručnih organa reguliše se pravilima škole.
2. Bliže odredbe o radu stručnih organa i rada razrednika u srednjoj školi sastavni su dio pravila škole.

**Član 142.**

**Aktiv direktora srednjih škola**

1. S ciljem uspostavljanja uzajamne saradnje, razmjene iskustava u pogledu dogovora o nastavnim metodama, primjerima dobre prakse i ostalim aktivnostima vezanim za unapređenje nastavnog procesa može se formirati aktiv direktora.
2. Aktiv direktora može se formirati za teritorij općine Žepče, a čine ga direktori srednjih škola sa područja općine Žepče.
3. Aktom o formiranju aktiva direktora utvrđuje se sastav, djelokrug rada i ostali poslovi aktiva direktora.
4. Aktiv direktora donosi poslovnik o radu uz saglasnost Općinskog načelnika.
5. Aktiv direktora nema svojstvo pravnog lica.

**Član 143.**

**Savjetodavno vijeće**

1. Svaka srednja stručna škola formira savjetodavno vijeće izabrano od predstavnika lokalnog tržišta rada koje je u vezi s obrazovanjem određenih profila zanimanja.
2. Savjetodavno vijeće pomaže školi u planiranju sadržaja, njenih programa, savjetuje školu o svim pitanjima koja se tiču obuke i pomažu jačanju veza između škole i lokalnog tržišta rada.
3. Sastav savjetodavnog vijeća i procedure imenovanja njegovih članova regulišu se Pravilima škole.
4. Obavljanje dužnosti članova savjetodavnog vijeća je dobrovoljno i besplatno.

**DOMOVI UČENIKA**

**Član 144.**

**Osnivanje doma učenika**

1. Dom učenika može osnovati domaće i strano pravno ili fizičko lice u svim oblicima svojine u skladu sa ovom Odlukom.
2. Dom učenika se može osnovati kao samostalna ustanova ili može djelovati u okviru registrovane djelatnosti srednjih škola.
3. Za osnivanje doma učenika osnivač je dužan da, pored općih uslova utvrđenih ovim Odlukom, obezbijedi sredstva i uslove u skladu sa Pedagoškim standardima i higijensko-tehničkim normativom prostornih uslova za rad srednjih škola.
4. Dom učenika je ustanova koja obezbjeđuje učenicima smještaj, ishranu, odgojno-obrazovni rad, staranje o zdravlju, kulturno-zabavne i sportsko-rekreativne aktivnosti.

**Član 145.**

**Program odgojno-obrazovnog rada doma učenika**

1. Programom odgojno-obrazovnog rada utvrđuju se poslovi, ciljevi, zadaci, sadržaji i vrsta i obim odgojno-obrazovne aktivnosti u domu učenika, a ostvaruju ga odgajatelji i stručni saradnici.
2. Program odgojno-obrazovnog rada za sve domove učenika donosi Općinski načelnik.

**Član 146.**

**Stručni organi doma učenika**

1. Stručni organ doma učenika je pedagoško vijeće koje sačinjavaju svi odgajatelji, stručni saradnici i saradnici doma učenika, a vijećem rukovodi direktor doma.
2. Dom učenika može imati stručne organe koje formira, u zavisnosti od svojih potreba, u skladu s a pravilima doma.
3. Bliže odredbe o sadržaju i načinu rada stručnih organa doma učenika sadrže Pravila doma učenika.

**Član 147.**

**Pravila doma učenika**

1. Dom učenika ima Pravila doma učenika po kojima ustanova radi, a koja donosi školski odbor.
2. Pravila doma učenika sadrže odredbe koje se odnose na:
3. unutrašnju organizaciju doma;
4. djelatnost doma;
5. prijem učenika u dom;
6. prava i dužnosti učenika;
7. saradnju doma sa školama i drugim

domovima;

1. odgajatelje, stručne saradnike i ostale

zaposlenike doma;

1. organ upravljanja i rukovođenja doma

stručne organe doma;

1. plan i program rada;
2. finansiranje i sredstva doma.

**Član 148.**

**Organ upravljanja i organ rukovođenja doma učenika kao samostalne ustanove**

1. Ukoliko dom učenika djeluje kao samostalna ustanova organ upravljanja u domu učenika je školski odbor, a organ rukovođenja je direktor doma učenika.
2. Školski odbor iz prethodne točke broji pet članova.
3. Dva člana školskog odbora biraju se iz reda odgajatelja i stručnih saradnika i ostalih uposlenika doma učenika, dva iz reda lokalne zajednice, jednog bira osnivač.
4. Osnivač će sprovesti proceduru izbora i imenovanja školskog odbora u skladu sa važećim propisima, na način poštivanja načela zakonitosti, otvorene konkurencije i transparentnosti, ravnopravne zastupljenosti i kvalitete kandidata za konačno imenovanje.
5. Vršenje dužnosti člana školskog odbora je dobrovoljno i bez naknade.
6. Mandat članova školskog odbora traje četiri godine i isti se ne mogu birati više od dva puta.

**Član 149.**

**Direktor doma učenika**

1. Za direktora učeničkog doma može biti imenovano lice koje je državljanin Bosne i Hercegovine i posjeduje opću zdravstvenu sposobnost, ima sedmi stepen stručne spreme, najmanje (240 bodova ECTS), ističe se u organizacionim sposobnostima i ima najmanje pet godina radnog iskustva u odgojno-obrazovnom radu.
2. Postupak imenovanja direktora doma učenika, posebni uslovi za obavljanje poslova direktora, prava i obveze, prestanak dužnosti i razrješenje reguliraju se analogno odredbama ove odluke koje se odnose na izbor direktora srednjih škola.

**Član 150.**

**Raspisivanje konkursa za imenovanje direktora doma učenika**

1. Školski odbor doma učenika raspisuje konkurs za direktora doma koji se objavljuje u javnom glasilu.

**Član 151.**

**Odgajatelji doma učenika**

1. Za odgajatelja doma učenika može biti izabrano lice koje ispunjava uslove za nastavnika, pedagoga ili psihologa u srednjoj školi, sa završenim VII stepenom stručne spreme, najmanje (240 ECTS bodova).
2. Osobi kojoj je izrečena pravosnažna presuda za krivično djelo koje, s obzirom na prirodu krivičnog djela, takvu osobu čini nepodobnom za rad s djecom neće biti dozvoljen rad u svojstvu odgajatelja, odnosno zaposlenika u domu.

**Član 152.**

**Prijem učenika**

1. Pravo na smještaj i ishranu u domu učenika imaju redovni učenici srednjih škola.
2. Prijem učenika u dom vrši se na osnovu konkursa, kojeg raspisuje školski odbor, najkasnije do 1.avgusta, a prijem učenika u dom se obavlja prije početka nove školske godine.
3. Prijem dokumenata po konkursu, raspodjelu mjesta i smještaj učenika vrši komisija za prijem učenika, koju imenuje direktor doma.

**Član 153.**

**Organizacija doma učenika**

Odredbe ove Odluke o statusu, osnivanju, radu i prestanku rada, posebnom društvenom interesu, javnosti rada, godišnjem programu rada i izvještaju, nadzoru nad radom, upisu, pravima i obvezama učenika, izboru, vrednovanju rada i napredovanju odgajatelja, stručnih saradnika i saradnika, organu upravljanja i rukovođenja i vođenju dokumentacije i evidencije odnose se i na domove učenika.

**POTREBE I INTERESI OPĆINE U SREDNJEM ODGOJU I OBRAZOVANJU**

**Član 154.**

**Potrebe i interesi Općine u srednjem odgoju i obrazovanju**

Potrebe i interesi Općine u srednjem odgoju i obrazovanju, u smislu ove odluke su:

a) srednje obrazovanje i odgoj

b) srednje obrazovanje i odgoj učenika u muzičkoj školi;

c) srednje obrazovanje odraslih;

d) srednje obrazovanje i odgoj učenika sa posebnim obrazovnim potrebama;

e) dodatno obrazovanje nadarenih učenika u redovnim srednjim školama i muzičkoj školi.

f) stručno usavršavanje nastavnika;

g) definisanje udžbeničke politike.

**Član 155.**

**Sticanje sredstava za zadovoljavanje potreba i interesa Općine**

Sredstva za zadovoljavanje potreba i interesa Općine iz člana 157. ove Odluke stiču se na način utvrđen Zakonom o prijenosu nadležnosti Zeničko- dobojskog kantona za djelatnost osnovnog i srednjeg obrazovanja na Općinu Žepče (''Službene novine ZDK'',broj:12/09) i Zakonom o ustanovama.

**Član 156.**

**Sticanje prihoda u srednjoj školi**

1. Srednja škola može sticati prihod i:

a) donacijom pravnih, fizičkih lica i od domaćih i stranih vladinih i nevladinih organizacija;

b) iz legata, poklona i zavještanja;

c) prodajom proizvoda i usluga koje škola može da ima;

d) prodajom intelektualnih usluga;

e) prodajom materijalnih dobara, uz saglasnost Općinskog načelnika.

f) iznajmljivanjem prostora i opreme.

1. Muzička škola može sticati prihod, pored navedenog u stavu (1) ovog člana, i participacijom novčanih sredstava za korištenje muzičkih sredstava i opreme.
2. Vlastiti prihod škole usmjerit će se za pokrivanje materijalnih troškova škole, po odluci Općinskog načelnika.

**Član 157.**

**Finansijska i druga pomoć srednjim školama**

1. Srednja škola može primati finansijsku i drugu pomoć za unapređenje rada, poboljšanje uslova školovanja i sve druge potrebe škole.
2. Ova pomoć ne smije ni na koji način biti uslovljena.

**KAZNENE ODREDBE**

**Član 158.**

**Novčane kazne za školu i odgovorno lice u školi**

1. Novčanom kaznom od 1.000 do 4.000 KM kaznit će se za prekršaj srednja škola na račun materijalnih troškova, ako:

a) otpočne sa radom prije nego što je upisana u Registar srednjih škola.

b) izda svjedodžbu ili drugu javnu ispravu o završenom obrazovanju prije nego što je upisana u Registar srednjih škola.

c) izvodi nastavu po Nastavnom planu i programu koji nije donio nadležni organ i/ili za isti nemaju pribavljenu saglasnost nadležnog organa.

d) bez odluke organa uprave nadležnog za obrazovanje prekine nastavu.

e) se u školi upotrebljavaju udžbenici i nastavna sredstva koja nije odobrio nadležni organ.

g) izvještaj o upisu ne dostavi nadležnim organima u propisanom roku.

h) ne uputi učenika na komisiju, najkasnije do kraja školske godine, u tekućoj godini, kada kod njega nastupe promjene koje zahtijevaju prijelaz iz škole za djecu sa teškoćama u razvoju u redovnu ili iz redovne u osnovnu školu za djecu sa teškoćama u razvoju.

k) obavi ispite suprotno propisima.

1. Za prekršaje iz prethodnog stava ovog člana kaznit će se i odgovorno lice u srednjoj školi novčanom kaznom od 400 do 1.000 KM.

**Član 159.**

**Novčane kazne za školu i odgovorno lice u školi**

1. Novčanom kaznom od 500 do 2.000 KM kaznit će se za prekršaj srednja škola ako:

a) ne produži nastavu kada nije realizovan godišnji fond nastavnih sati i nisu realizovani programski sadržaji;

b) ne donese Godišnji program rada za tekuću školsku godinu u predviđenom roku;

c) ne vrši redovno ocjenjivanje učenika na način utvrđen ovom Odlukom;

d) ne vodi propisanu dokumentaciju i evidenciju;

e) ne organizuje ljekarski pregled radnika prije početka školske godine;

f) učini javno dostupnim lične podatke, a naročito podatke o zdravstvenom stanju radnika;

g) neosnovano uputi radnika na provjeru radne sposobnosti;

h) ne izvrši vrednovanje rada nastavnika i stručnih saradnika u predviđenom roku.

1. Za prekršaje iz prethodnog stava kaznit će se odgovorno lice u osnovnoj školi novčanom kaznom od 500 do 1 000 KM.
2. Za prekršaj iz stava (1) tačka c) ovog člana, kaznit će se i nastavnik, novčanom kaznom od 100 do 300 KM.

**Član 160.**

**Novčane kazne za roditelje**

Novčanom kaznom od 100 do 500 KM, kaznit će se roditelj koji ne izvrši obaveze definisane članom 102.stavom (8) i (9) ove Odluke.

**PRIJELAZNE I ZAVRŠNE ODREDBE**

**Član 161.**

**Usklađivanje propisa i akata sa odredbama ove Odluke**

1. Srednje škole su dužne da usklade svoju organizaciju, djelatnost i akta s odredbama ove Odluke, u roku od šest mjeseci od njezinog stupanja na snagu.
2. Općinski načelnik će donijeti sljedeće propise, najkasnije godinu dana od stupanja na snagu ove Odluke i to:

a) Pedagoški standardi za srednju školu;

b) Normativi školskog prostora, opreme, nastavnih sredstava i učila za srednju školu;

c) Pravilnik o postupku utvrđivanja uslova, sadržaju i načinu vođenja Registra srednjih škola;

1. Nastavni plan i program;

e) Pravilnik o osnivanju i radu eksperimentalnih srednjih škola i uslovima obavljanja pedagoško-metodičke prakse u vježbaonici;

f) Pravilnik o sadržaju i načinu vođenja dokumentacije i evidencije u srednjoj školi;

g) Okvirni program zbrinjavanja tehnološkog viška radnika u srednjim školama na području Općine;

h) Pravilnik o zapošljavanju u javnim ustanova, osnovnim i srednjim školama čiji je osnivač Općina Žepče;

i) Pravilnik o polaganju stručnog ispita i kontinuiranom stručnom usavršavanju nastavnika, stručnih saradnika i saradnika u srednjoj školi;

j) Pravilnik o praćenju, vrednovanju, napredovanju i sticanju stručnih zvanja nastavnika, stručnih saradnika i saradnika u srednjoj školi;

aa) Pravilnik o pedagoško-stručnom nadzoru u srednjoj školi;

1. Svi opći akti doneseni od strane osnivača će se dostavljati dvojezično u školama koje rade po oba Nastavna plana i programa, odnosno na jeziku na kojem se izvodi nastava u školi koja radi po jednom Nastavnom planu i programu.
2. Do donošenja propisa iz stava (2) ovog člana, primjenjivat će se dosadašnji propisi ukoliko nisu u suprotnosti sa odredbama ove Odluke;
3. Organi srednjih škola (školski odbor i direktor) će donijeti akte iz svoje nadležnosti propisane ovom odlukom, najdalje 6. mjeseci od stupanja na snagu ove Odluke.
4. Do donošenja propisa iz prethodnog stavka primjenjivat će se dosadašnji propisi ukoliko isti nisu u suprotnosti sa odredbama ove Odluke.

**Član 162.**

**Zatečeno stanje**

1. Nastavnici muzičke kulture koji su završili odgovarajuću srednju školu, položili pedagoško-didaktičko-metodičku grupu predmeta, imaju više od 25 godina staža i imaju položen stručni ispit, mogu izvoditi nastavu svog predmeta u toj školi.
2. Nastavnici sa završenom VŠS kojima je Nastavni plan i program omogućio rad u nastavi, a koji su na dan stupanja na snagu ove Odluke zatečeni u nastavi u srednjoj školi, mogu i dalje obavljati poslove na kojima se nalaze u smislu nesmetanog izvođenja nastavnog procesa.

**Član 163.**

**Nadzor nad provođenjem Odluke**

Nadzor nad provođenjem ove Odluke i propisa donesenih za njegovo provođenje vrši Općinski načelnik i nadležna općinska služba.

**Član 164.**

**Prestanak važenja prethodne Odluke**

Stupanjem na snagu ove Odluke prestaju važiti odredbe Odluke o primjeni Zakona o osnovnoj školi i Zakona o srednjoj školi na području općine Žepče na privremenoj osnovi broj: 01-38-127/09 od 14.09.2009. godine, koje se odnose na srednju školu.

**Član 165.**

**(Stupanje ove Odluke na snagu)**

Ova Odluka stupa na snagu danom donošenja i objavit će se u „Službenom glasniku Općine Žepče“.

Broj: 01-34-158/21

Datum: 28.09.2021.godine

PREDSJEDAVAJUĆI

OPĆINSKOG VIJEĆA

Edin Šišić, dipl. oec.